               EUROPOS KOMISIJA
            Briuselis, 2014 05 28
            COM(2014) 319 final
            2014/0165(COD)
            Pasiūlymas
            EUROPOS PARLAMENTO IR TARYBOS REGLAMENTAS
            nustatantis siekimą išvengti prekybos tam tikrais pagrindiniais vaistais nukreipimo į Europos Sąjungą (Kodifikuota redakcija)

               AIŠKINAMASIS MEMORANDUMAS

               1.Žmonių Europos kontekste Komisija didelį dėmesį skiria tam, kad Sąjungos teisė būtų paprastesnė ir aiškesnė siekiant, kad ji taptų suprantamesnė ir prieinamesnė piliečiams, kurie įgytų naujų galimybių ir galėtų pasinaudoti konkrečiomis jiems suteiktomis teisėmis.

               Šis tikslas nebus pasiektas, jei daug nuostatų, kurios buvo iš dalies ir dažnai iš esmės keičiamos keletą kartų, liktų išsibarsčiusios įvairiuose aktuose, ir todėl dalies jų reikėtų ieškoti pradiniame akte, o kitų – vėlesniuose keičiančiuose aktuose. Todėl siekiant surasti konkrečiu momentu galiojančias taisykles reikia atlikti tiriamąjį darbą lyginant įvairius teisės aktus.

               Dėl šios priežasties siekiant, kad teisė būtų aiški ir skaidri, svarbu kodifikuoti taisykles, kurios buvo dažnai keičiamos.

               2.1987 m. balandžio 1 d. Komisija nusprendė
                  1
               , kad visi aktai, kurie buvo iš dalies pakeisti ne daugiau nei dešimt kartų, turėtų būti kodifikuojami ir pabrėžė, kad šis reikalavimas yra minimalus bei kad Komisijos padaliniai turėtų stengtis parengti kodifikuotas tekstų, už kuriuos jie yra atsakingi, redakcijas per trumpesnį laikotarpį siekdami užtikrinti, jog jų nuostatos būtų aiškios ir lengvai suprantamos.

               3.Tai buvo patvirtinta 1992 m. gruodžio mėn. Edinburgo Europos vadovų taryboje pirmininkavusios valstybės išvadose
                  2
               , pabrėžiančiose kodifikavimo, kuris konkrečiu momentu tam tikroje srityje taikomai teisei suteikia apibrėžtumo, svarbą.

               Kodifikavimas turi būti vykdomas laikantis įprastos Sąjungos aktų priėmimo tvarkos.

               1994 m. gruodžio 20 d. Europos Parlamentas, Taryba ir Komisija, atsižvelgdami į tai, kad kodifikuojamuose teisės aktuose negali būti daromi esminiai pakeitimai, sudarė tarpinstitucinį susitarimą, kuriuo nusprendė kodifikuojamiems teisės aktams taikyti pagreitinto priėmimo tvarką.

               4.Šiuo pasiūlymu siekiama kodifikuoti 2003 m. gegužės 26 d. Tarybos reglamentą (EB) Nr. 953/2003, nustatantį siekimą išvengti prekybos tam tikrais pagrindiniais vaistais nukreipimo į Europos Sąjungą
                  3
               . Naujas reglamentas pakeis įvairius aktus, kurių nuostatos buvo į jį įtrauktos
                  4
               ; šis pasiūlymas nekeičia kodifikuojamų teisės aktų turinio, nes jame tik sujungiami šie aktai, atliekant kodifikavimui būtinus formos pakeitimus.

               5.Pasiūlymas dėl kodifikuoto teisės akto buvo parengtas remiantis preliminariu Reglamento (EB) Nr. 953/2003 ir jį iš dalies keičiančių teisės aktų konsoliduotu tekstu, kurį 22 oficialiomis kalbomis parengė Europos Sąjungos leidinių biuras naudodamas duomenų apdorojimo sistemą. Kadangi straipsniams suteikiami nauji numeriai, kodifikuoto reglamento VII priede nurodomas buvusių ir naujų straipsnių numerių atitikimas.

               ê 953/2003 (pritaikytas)

               2014/0165 (COD)

               Pasiūlymas

               EUROPOS PARLAMENTO IR TARYBOS REGLAMENTAS

               nustatantis siekimą išvengti prekybos tam tikrais pagrindiniais vaistais nukreipimo į Europos Sąjungą (Kodifikuota redakcija)

               EUROPOS PARLAMENTAS IR EUROPOS SĄJUNGOS TARYBA,

               atsižvelgdamį į Ö Sutartį dėl Europos Sąjungos veikimo Õ, ypač į jos Ö 207 straipsnio 2 dalį Õ,

               atsižvelgdami į Europos Komisijos pasiūlymą,

               teisėkūros procedūra priimamo akto projektą perdavus nacionaliniams parlamentams,

               atsižvelgdami į Europos ekonomikos ir socialinių reikalų komiteto nuomonę
                  5
               ,

               laikydamiesi įprastos teisėkūros procedūros,

               kadangi:

               ê

               (1)Reglamentas (EB) Nr. 953/2003
                  6
                buvo keletą kartų iš esmės keičiamas
                  7
               . Dėl aiškumo ir racionalumo tas reglamentas turėtų būti kodifikuotas;

               ê 953/2003 4 konstatuojamoji dalis

               (2)daugeliui skurdžiausių besivystančių šalių skubiai reikalingi pagrindiniai vaistai už prieinamą kainą užkrečiamosioms ligoms gydyti. Tos šalys yra didžia dalimi priklausomos nuo vaistų importo, kadangi vietinė gamyba yra nepakankama;

               ê 953/2003 5 konstatuojamoji dalis

               (3)būtina nustatyti skirtingas kainas išsivysčiusių šalių ir skurdžiausių besivystančių šalių rinkose, kad būtų galima užtikrinti, jog skurdžiausioms besivystančioms šalims pagrindiniai farmacijos produktai būtų tiekiami ženkliai sumažintomis kainomis. Todėl tokios ženkliai sumažintos kainos negali būti laikomos orientacine gaire kainai, kuri bus mokama už tuos pačius produktus išsivysčiusios šalies rinkoje;

               ê 953/2003 6 konstatuojamoji dalis

               (4)daugelyje išsivysčiusių šalių veikia teisinės ir reguliavimo priemonės, kuriomis, esant tam tikroms aplinkybėms, siekiama užkirsti kelią farmacijos produktų importui, tačiau kyla rizika dėl tokių priemonių nepakankamumo, kai skurdžiausių besivystančių šalių rinkose bus parduodami dideli vaistų kiekiai ženkliai sumažintomis kainomis, dėl ko gali smarkiai išaugti ekonominis suinteresuotumas nukreipti prekybą į rinkas, kuriose laikomasi aukštų kainos;

               ê 953/2003 7 konstatuojamoji dalis

               (5)būtina skatinti farmacijos produktų gamintojus sudaryti galimybę įsigyti žymiai didesnius farmacijos produktų kiekius ženkliai sumažintomis kainomis, šiuo reglamentu užtikrinant, kad šie produktai liktų šiose rinkose. Pagal šį reglamentą lygiomis sąlygomis traktuojami dovanoti farmacijos produktai ir produktai, kurie parduodami pagal sutartis, pasirašytas šalių Vyriausybėms arba tarptautinėms viešųjų pirkimų įstaigoms surengus konkursus arba remiantis partnerystės susitarimais tarp gamintojo ir pristatymo šalies Vyriausybės, turint omeny, kad dovanojimo faktas nesuteiks nuolatinės geresnės galimybės pasinaudoti šiais produktais.

               ê 953/2003 8 konstatuojamoji dalis

               (6)šiame reglamente būtina nustatyti tvarką, kuri būtų taikoma produktams, šalims ir ligoms, kuriems taikomas šis reglamentas, nustatyti;

               ê 953/2003 9 konstatuojamoji dalis (pritaikytas)

               (7)Šiuo reglamentu siekiama užkirsti kelią skirtingų kainų produktų importui į Ö Sąjungą Õ . Tam tikrais atvejais yra nustatytos išimtys taikant būtiną nuostatą – užtikrinti, kad galutinė atitinkamų produktų paskirties vieta būtų vienoje iš II priede išvardintų šalių;

               ê 953/2003 10 konstatuojamoji dalis

               (8)skirtingų kainų produktų gamintojai turi užtikrinti skirtingą skirtingų kainų produktų apipavidalinimą, kad juos būtų lengviau atpažinti;

               ê 953/2003 11 konstatuojamoji dalis

               (9)bus tikslinga peržiūrėti šiuo reglamentu nurodytų ligų ir pristatymo šalių sąrašus, taip pat ir formules, pagal kurias nustatomi skirtingų kainų produktai atsižvelgiant į, inter alia, šio reglamento taikymo metu įgytą patirtį;

               ê 953/2003 13 konstatuojamoji dalis

               (10)keliautojų asmens bagaže esančių skirtingų kainų produktams, kurie skirti asmeninėms reikmėms, taikomos tos pačios taisyklės, kurios nustatytos Europos Parlamento ir Tarybos reglamente (ES) Nr. 608/2013
                  8
               ;

               ê 953/2003 14 konstatuojamoji dalis

               (11)kai, remiantis šiuo reglamentu, skirtingų kainų produktai yra konfiskuojami, kompetentinga institucija, laikydamasi nacionalinių teisės aktų ir užtikrindama, kad konfiskuoti produktai bus panaudoti numatytam tikslui, naudingai II priede išvardintoms šalims, gali nuspręsti sudaryti galimybę panaudoti juos humanitariniais tikslais tose šalyse. Jei toks sprendimas nepriimamas, konfiskuoti produktai turėtų būti sunaikinti;

               ê 38/2014 1 str. ir priedo 3 p. (pritaikytas)

               (12)siekiant papildyti produktų, kuriems taikomas Ö šis Õ reglamentas, sąrašą, pagal Sutarties 290 straipsnį Komisijai turėtų būti deleguoti įgaliojimai priimti aktus, kuriais būtų iš dalies pakeistas šio reglamento priedas. Ypač svarbu, kad atlikdama parengiamąjį darbą Komisija tinkamai konsultuotųsi, taip pat ir su ekspertais. Atlikdama su deleguotaisiais aktais susijusį parengiamąjį darbą ir rengdama jų tekstus Komisija turėtų užtikrinti, kad atitinkami dokumentai būtų vienu metu, laiku ir tinkamai perduoti Europos Parlamentui ir Tarybai,

               ê 953/2003 (pritaikytas)

               PRIĖMĖ ŠĮ REGLAMENTĄ:

               1 straipsnis

               1. Šis reglamentas nustato:

               a)kriterijus, pagal kuriuos nustatoma, kas yra skirtingų kainų produktas;

               b)sąlygas, kurioms esant muitinės imasi veiksmų;

               c)priemones, kurių imasi valstybių narių kompetentingos institucijos.

               2. Šiame reglamente:

               a)skirtingų kainų produktas — bet koks farmacijos produktas, naudojamas bet kurios IV priede nurodytos ligos prevencijai, diagnozavimui ir gydymui, kurio kaina nustatoma pagal vieną iš pasirinktų 3 straipsnyje nustatytų kainos apskaičiavimo būdų, kurį, kaip numatyta 4 straipsnyje, patikrina Komisija arba nepriklausomas auditorius ir kuris įtraukiamas į I priede pateiktą skirtingų kainų produktų sąrašą;

               b)pristatymo šalys — II priede išvardintos šalys;

               c)kompetentinga institucija — valstybės narės paskirta institucija, nustatanti, ar atitinkamos valstybės narės muitinės sulaikytos prekės yra skirtingų kainų produktai, ir duodanti nurodymus priklausomai nuo tyrimo išvadų.

               2 straipsnis

               1. Į Ö Sąjungą Õ draudžiama importuoti skirtingų kainų produktus, siekiant juos išleisti į laisvą apyvartą, reeksportuoti, laikinai sulaikyti arba laikyti juos laisvojoje zonoje arba franko sandėlyje.

               2. 1 dalyje nustatytas draudimas netaikomas skirtingų kainų produktų atžvilgiu tokiais atvejais:

               a)reeksportuojant juos į pristatymo šalis;

               b)taikant jiems tranzito ar muitinės sandėliavimo procedūrą ar laikant juos laisvojoje zonoje ar franko sandėliuose siekiant reeksportuoti šiuos produktus į pristatymo šalį.

               3 straipsnis

               4 straipsnio 2 dalies 8 punkte nurodyta skirtinga kaina pareiškėjo pasirinkimu yra:

               a)ne didesnė negu vidutinis III priede nustatytas procentinis dydis nuo vidutinės svertinės gamintojo pardavimo kainos, kurią gamintojas nustato EBPO rinkose tokiam pačiam produktui paraiškos pateikimo metu; arba

               b)gamintojo tiesioginės gamybos sąnaudos, prie kurių pridedamas didžiausias III priede nustatytas procentinis dydis.

               4 straipsnis

               1. Kad šis reglamentas būtų taikomas produktams, farmacijos produktų gamintojai arba eksportuotojai pateikia paraiškas Komisijai.

               2. Bet kokioje Komisijai pateikiamoje paraiškoje nurodoma ši informacija:

               a)produkto pavadinimas ir skirtingos kainos produkto veiklioji sudedamoji medžiaga bei pakankama informacija, kad būtų galima patikrinti, kokios ligos prevencijai, diagnozavimui ar gydymui jis skirtas;

               b)siūloma kaina, nurodant pakankamai detalių, kad ją būtų galima patikrinti, kuri pasiūlyta pagal vieną iš 3 straipsnyje nustatytų pasirinktų kainos apskaičiavimo būdų. Vietoj tokios išsamios informacijos, pareiškėjas gali pateikti nepriklausomo auditoriaus išduotą pažymą, kurioje nurodyta, kad kaina yra patikrinta ir atitinka vieną iš III priede nustatytų kriterijų. Nepriklausomas auditorius skiriamas gamintojo ir Komisijos susitarimu. Bet kokia pareiškėjo auditoriui pateikta informacija laikoma konfidencialia;

               c)pristatymo šalis arba šalys, į kurias pareiškėjas ketina parduoti aptariamą produktą;

               d)pagal Kombinuotąją prekių nomenklatūrą pateiktas kodas, kaip nustatyta Tarybos reglamento (EEB) Nr. 2658/87
                  9
                I priede, bei, tam tikrais atvejais, kartu nurodant TARIC poskyrius, kad būtų galima vienareikšmiškai atpažinti aptariamas prekes;

               e)visos priemonės, kurių imasi gamintojas arba eksportuotojas, siekdamas, kad skirtingos kainos produktas lengvai išsiskirtų iš tokių pat produktų, siūlomų parduoti Ö Sąjungos Õ viduje.

               ê 38/2014 1 str. ir priedo 3 p. 1 pap.

               3. Jei Komisija nusprendžia, kad produktas atitinka šiame reglamente išdėstytus reikalavimus, Komisijai pagal 5 straipsnio 5 dalį suteikiami įgaliojimai priimti deleguotuosius aktus, kuriais atitinkamas produktas būtų įtrauktas į I priedą, kai jis bus kitą kartą atnaujinamas. Komisija informuoja pareiškėją apie savo sprendimą per 15 dienų nuo jo priėmimo.

               Kai uždelsus įtraukti produktą į I priedą būtų uždelsta reaguoti į neatidėliotiną poreikį užtikrinti galimybę gauti būtiniausių vaistų už priimtiną kainą besivystančioje šalyje, ir todėl yra priežasčių, dėl kurių privaloma skubėti, pagal pirmą pastraipą priimamiems deleguotiesiems aktams taikoma 6 straipsnyje nustatyta procedūra.

               ê 953/2003 (pritaikytas)

               4. Jei pateikta paraiška nėra pakankamai išsami atlikti turinio peržiūrai, Komisija raštu kreipiasi į pareiškėją prašydama pateikti tokią trūkstamą informaciją. Jei pareiškėjas neužpildo paraiškos formos per tame Ö rašytiniame prašyme Õ nustatytą laikotarpį, paraiška laikoma negaliojančia.

               5. Jei Komisija nusprendžia, kad paraiška neatitinka šiame reglamente nustatytų kriterijų, paraiška atmetama, o pareiškėjui apie tai pranešama per 15 dienų nuo sprendimo priėmimo dienos. Pareiškėjui nedraudžiama iš naujo pateikti Ö pakeistą Õ paraišką tam pačiam produktui.

               6. Apie produktus, kurie skirti dovanojimui gavėjams vienoje iš II priede išvardintų šalių, taip pat gali būti atitinkamai pranešama, kad jie būtų patvirtinti ir įtraukti į I priedą.

               7. I priedą Komisija atnaujina kas du mėnesius.

               ê 38/2014 1 str. ir priedo 3 p. 1 pap. (pritaikytas)

               8. Komisijai pagal 5 straipsnio 6 dalį suteikiami įgaliojimai priimti deleguotuosius aktus, kuriais prireikus Ö keičiami Õ II, III ir IV priedai, kad būtų galima patikslinti ligų, paskirties šalių, kurioms taikomas šis reglamentas, sąrašus, taip pat formules, naudojamas nustatyti skirtingų kainų produktus atsižvelgiant į patirtį, įgytą taikant šį reglamentą, arba kuriais reaguojama į ligos protrūkį.

                  ê 38/2014 1 str. ir priedo 3 p. 2 pap.

               5 straipsnis

               1. Įgaliojimai priimti deleguotuosius aktus Komisijai suteikiami šiame straipsnyje nurodytomis sąlygomis.

               2. 4 straipsnyje nurodyti įgaliojimai priimti deleguotuosius aktus Komisijai suteikiami penkerių metų laikotarpiui nuo 2014 m. vasario 20 d.. Likus ne mažiau kaip devyniems mėnesiams iki penkerių metų laikotarpio pabaigos Komisija parengia naudojimosi deleguotaisiais įgaliojimais ataskaitą. Įgaliojimai savaime pratęsiami tokios pačios trukmės laikotarpiams, išskyrus atvejus, kai Europos Parlamentas arba Taryba pareiškia prieštaravimų dėl tokio pratęsimo likus ne mažiau kaip trims mėnesiams iki kiekvieno laikotarpio pabaigos.

               3. Europos Parlamentas arba Taryba gali bet kada atšaukti 4 straipsnyje nurodytus deleguotuosius įgaliojimus. Sprendimu dėl įgaliojimų atšaukimo nutraukiami tame sprendime nurodyti įgaliojimai priimti deleguotuosius aktus. Sprendimas įsigalioja kitą dieną po jo paskelbimo Europos Sąjungos oficialiajame leidinyje arba vėlesnę jame nurodytą dieną. Jis nedaro poveikio jau galiojančių deleguotųjų aktų galiojimui.

               4. Apie priimtą deleguotąjį aktą Komisija nedelsdama vienu metu praneša Europos Parlamentui ir Tarybai.

               5. Pagal 4 straipsnio 3 dalį priimtas deleguotasis aktas įsigalioja tik tuo atveju, jeigu per du mėnesius nuo pranešimo Europos Parlamentui ir Tarybai apie šį aktą dienos nei Europos Parlamentas, nei Taryba nepareiškia prieštaravimų arba jeigu dar nepasibaigus šiam laikotarpiui ir Europos Parlamentas, ir Taryba praneša Komisijai, kad prieštaravimų nereikš. Europos Parlamento arba Tarybos iniciatyva šis laikotarpis pratęsiamas dviem mėnesiais.

               6. Pagal 4 straipsnio 8 dalį priimtas deleguotasis aktas įsigalioja tik tuo atveju, jeigu per du mėnesius nuo pranešimo Europos Parlamentui ir Tarybai apie šį aktą dienos nei Europos Parlamentas, nei Taryba nepareiškia prieštaravimų arba jeigu dar nepasibaigus šiam laikotarpiui ir Europos Parlamentas, ir Taryba praneša Komisijai, kad prieštaravimų nereikš. Europos Parlamento arba Tarybos iniciatyva šis laikotarpis pratęsiamas keturiais mėnesiais.

               ê 38/2014 1 str. ir priedo 3 p. 3 pap.

               6 straipsnis

               1. Pagal šį straipsnį priimti deleguotieji aktai įsigalioja nedelsiant ir taikomi, jei nepareiškiama 2 dalyje nurodytų prieštaravimų. Pranešime Europos Parlamentui ir Tarybai apie deleguotąjį aktą nurodomos skubos procedūros taikymo priežastys.

               2. Europos Parlamentas arba Taryba, laikydamiesi 5 straipsnio 5 dalyje ir 5 straipsnio 6 dalyje nurodytos procedūros, gali pareikšti prieštaravimų dėl deleguotojo akto. Tokiu atveju Komisija, gavusi pranešimą apie Europos Parlamento arba Tarybos sprendimą pareikšti prieštaravimų, nedelsdama panaikina aktą.

               ê 953/2003 (pritaikytas)

               7 straipsnis

               Produktas, patvirtintas kaip skirtingos kainos produktas ir įterptas į I priedą, paliekamas tame sąraše tol, kol įvykdomos 4 straipsnyje nustatytos sąlygos, o Komisijai 11 straipsnyje nustatyta tvarka pateikiamos metinės pardavimų ataskaitos. Pareiškėjas turi pateikti Komisijai informaciją apie visus 4 straipsnyje nustatytos taikymo srities ar sąlygų pasikeitimus, siekiant užtikrinti, kad šių reikalavimų būtų laikomasi.

               8 straipsnis

               Ant bet kurios pakuotės ar produkto ir bet kokio dokumento, naudojamo prie patvirtinto produkto, kuris parduodamas skirtingomis kainomis pristatymo šalims, tvirtinamas V priede nurodytas nuolatinis identifikavimo ženklas. Ši nuostata taikoma tol, kol aptariamas skirtingos kainos produktas neišbraukiamas iš I priedo.

               9 straipsnis

               1. Kai yra pagrindo įtarti, kad nepaisant 2 straipsnyje nurodyto draudimo skirtingų kainų produktai bus importuojami į Ö Sąjungą Õ, muitinės sustabdo aptariamų produktų išleidimą arba juos sulaiko laikotarpiui, kuris reikalingas kompetentingų institucijų sprendimui dėl prekių pobūdžio gauti. Sustabdymo ar sulaikymo laikotarpis neviršija 10 darbo dienų, jei neatsiranda ypatingų aplinkybių; tokiu atveju laikotarpis ilgiausia gali būti pratęsiamas 10 darbo dienų. Pasibaigus šiam laikotarpiui, produktai išleidžiami, su sąlyga, kad yra atlikti visi muitinės formalumai.

               2. Kad muitinės sustabdytų produktų išleidimą arba juos sulaikytų, užtenka turėti pakankamai informacijos, leidžiančios manyti, kad atitinkamo produkto kaina yra skirtinga.

               3. Atitinkamos valstybės narės kompetetingai institucijai ir I priede minimam gamintojui arba eksportuotojui nedelsiant pranešama apie sustabdytą produktų išleidimą arba jų sulaikymą ir pateikiama visa turima informacija apie aptariamus produktus. Deramai atsižvelgiama į nacionalines nuostatas, reglamentuojančias asmens duomenų apsaugą, komercinę ir pramoninę paslaptis, bei profesinį ir administracinį konfidencialumą. Importuotojui ir, tam tikrais atvejais, eksportuotojui sudaroma visapusiška galimybė pateikti kompetentingai institucijai informaciją, kurią ji laiko naudinga šių produktų atžvilgiu.

               4. Prekių sustabdymo ar sulaikymo procedūra atliekama importuotojo sąskaita. Jei šių išlaidų neįmanoma padengti iš importuotojo, laikantis nacionalinių teisės aktų, galima reikalauti, kad jas padengtų bet kuris kitas asmuo, kuriam tenka atsakomybė už mėginimą nelegaliai importuoti.

               10 straipsnis

               1. Jei pagal šį reglamentą kompetentinga institucija pripažįsta, kad muitinių sustabdyti ar sulaikyti produktai yra skirtingų kainų produktai, kompetentinga institucija užtikrina, kad šie produktai būtų konfiskuojami ir jais būtų disponuojama laikantis nacionalinių teisės aktų. Šios procedūros atliekamos importuotojo sąskaita. Jei šių išlaidų neįmanoma padengti iš importuotojo, laikantis nacionalinių teisės aktų, galima reikalauti, kad jas padengtų bet kuris kitas asmuo, kuriam tenka atsakomybė už mėginimą nelegaliai importuoti.

               2. Kai po kompetentingos institucijos atlikto patikrinimo nustatoma, kad muitinių sustabdyti arba sulaikyti produktai pagal šį reglamentą negali būti laikomi skirtingų kainų produktais, muitinės perduoda produktus gavėjui, su sąlyga, kad yra atlikti visi muitinės formalumai.

               3. Kompetentinga institucija praneša Komisijai apie visus pagal šį reglamentą priimtus sprendimus.

               11 straipsnis

               Šis reglamentas netaikomas nekomercinio pobūdžio prekėms, kurios yra keliautojų asmens bagaže ir yra skirtos asmeninėms reikmėms, jei jos neviršija kiekio, kuriam taikoma muito lengvata.

               12 straipsnis

               1. Komisija kasmet atlieka skirtingų kainų produktų eksporto apimties kontrolę, kurie išvardinti I priede ir eksportuojami į Ö pristatymo Õ šalis, remdamasi informacija, kurią jai pateikia vaistų gamintojai ir eksportuotojai. Šiam tikslui Komisija išduoda standartinę formą. Laikydamiesi konfidencialumo, gamintojai ir eksportuotojai privalo pateikti tokias pardavimų ataskaitas Komisijai kasmet kiekvienam skirtingos kainos produktui.

               ê 38/2014 1 str. ir priedo 3 p. 4 pap.

               2. Komisija kas dvejus metus praneša Europos Parlamentui ir Tarybai apie skirtingomis kainomis eksportuotų produktų kiekį, taip pat apie produktų, eksportuotų pagal partnerystės susitarimą, sudarytą tarp gamintojo ir paskirties šalies vyriausybės, kiekį. Komisijos parengtoje ataskaitoje turi būti išnagrinėtas šalių sąrašas bei susijusios ligos, taip pat bendrieji 3 straipsnio įgyvendinimo kriterijai.

               3. Europos Parlamentas gali per vieną mėnesį nuo Komisijos ataskaitos pateikimo dienos pakviesti Komisijos atstovus į savo atsakingojo komiteto ad hoc posėdį pateikti ir paaiškinti visus klausimus, susijusius su šio reglamento taikymu.

               4. Komisija viešai paskelbia ataskaitą ne vėliau kaip praėjus šešiems mėnesiams nuo ataskaitos pateikimo Europos Parlamentui ir Tarybai datos.

               ê 953/2003

               13 straipsnis

               1. Šio reglamento taikymas jokiomis aplinkybėmis neįtakoja Europos Parlamento ir Tarybos direktyvoje 2001/83/EB
                  10
                ir Europos Parlamento ir Tarybos regulamente (EB) Nr. 726/2004
                  11
                nustatytos tvarkos.

               2. Šis reglamentas neįtakoja intelektinės nuosavybės teisių arba intelektinės nuosavybės savininkų teisių.

               ê

               14 straipsnis

               Reglamentas (EB) Nr. 953/2003 panaikinamas.

               Nuorodos į panaikintą reglamentą laikomos nuorodomis į šį reglamentą ir skaitomos pagal VII priede pateiktą atitikties lentelę.

               ê 953/2003 (pritaikytas)

               15 straipsnis

               Šis reglamentas įsigalioja Ö dvidešimtą Õ dieną po jo paskelbimo Europos Sąjungos oficialiajame leidinyje.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)
                  COM(87) 868 PV.

                     (2)
                  Žr. Išvadų 3 priedo A dalį.

                     (3)
                  Įtrauktas į 2014 m. teisės aktų leidybos programą.

                     (4)
                  Žr. šio pasiūlymo VI priedą.

                     (5)
                  OL C […], […], p. […].

                     (6)
                  2003 m. gegužės 26 d. Tarybos reglamentas (EB) Nr. 953/2003, nustatantis siekimą išvengti prekybos tam tikrais pagrindiniais vaistais nukreipimo į Europos Sąjungą (OL L 135, 2003 6 3, p. 5).

                     (7)
                  Žr. VI priedą.

                     (8)
                  2013 m. birželio 12 d. Europos Parlamento ir Tarybos reglamentas (ES) Nr. 608/2013 dėl muitinės atliekamo intelektinės nuosavybės teisių vykdymo užtikrinimo, kuriuo panaikinamas Tarybos reglamentas (EB) Nr. 1383/2003 (OL L 181, 2013 6 29, p. 15)

                     (9)
                  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei Bendrojo muitų tarifo (OL L 256, 1987 9 7, p. 1)

                     (10)
                  2001 m. lapkričio 6 d. Europos Parlamento ir Tarybos direktyva 2001/83/EB dėl Bendrijos kodekso, reglamentuojančio žmonėms skirtus vaistus (OL L 311, 2001 11 28, p. 67).

                     (11)
                  2004 m. kovo 31 d. Europos Parlamento ir Tarybos reglamentas (EB) Nr. 726/2004, nustatantis Bendrijos leidimų dėl žmonėms skirtų ir veterinarinių vaistų išdavimo ir priežiūros tvarką ir įsteigiantis Europos vaistų agentūrą (OL L 136, 2004 4 30, p. 1).

    ---documentbreak---

               EUROPOS KOMISIJA
            Briuselis, 2014 05 28
            COM(2014) 319 final
            PRIEDAI
            Pasiūlymas
            EUROPOS PARLAMENTO IR TARYBOS REGLAMENTAS
            nustatantis siekimą išvengti prekybos tam tikrais pagrindiniais vaistais nukreipimo į Europos Sąjungą (Kodifikuota redakcija)

               ê 953/2003

               I PRIEDAS

               SKIRTINGŲ KAINŲ PRODUKTŲ SĄRAŠAS

               ê 1662/2005 (pritaikytas)

                        Produktas

                        Gamintojas ir (arba) eksportuotojas

                        Paskirties šalis

                        Skiriamieji požymiai

                        Patvirtinimo data

                        KN/TARIC kodas
                           1

                        TRIZIVIR

                        750 mg × 60

                        GLAXO SMITH KLINE

                        GSK House

                        980 Great West Road

                        BRENTFORD, MIDDX

                        TW8 9GS

                        United Kingdom

                        Afganistanas

                        Angola

                        Armėnija

                        Azerbaidžanas

                        Bangladešas

                        Beninas

                        Ö Bisau Gvinėja Õ

                        Ö Botsvana Õ

                        Ö Burkina Fasas Õ

                        Ö Burundis Õ

                        Butanas

                        Centrinės Afrikos Respublika

                        ČadasDramblio Kaulo Krantas

                        Džibutis

                        Eritrėja

                        Etiopija

                        Gambija

                        Gana

                        Gvinėja

                        Haitis

                        Hondūras

                        Indija

                        Indonezija

                        Ö Jemenas Õ

                        Ö Kambodža Õ

                        Ö Kamerūnas Õ

                        Kenija

                        Ö Kirgizija Õ

                        Kiribatis

                        Ö Komorai Õ

                        Ö Kongas Õ

                        Ö Kongo Demokratinė Respublika Õ

                        Ö Laosas Õ

                        Lesotas

                        Liberija

                        Madagaskaras

                        Malavis

                        Maldyvai

                        Malis

                        Mauritanija

                        Ö Mianmaras / Birma Õ

                        Moldavija

                        Mongolija

                        Mozambikas

                        Namibija

                        Nepalas

                        Nigeris

                        Nigerija

                        Ö Nikaragva Õ

                        Pakistanas

                        Ö Pietų Afrika Õ

                        Ö Rytų Timoras Õ

                        Ruanda

                        Ö Saliamono Salos Õ

                        Samoa

                        San Tomė ir Prinsipė

                        Senegalas

                        Siera Leonė

                        Somalis

                        Sudanas

                        Svazilandas

                        Ö Šiaurės Korėja Õ

                        Tadžikistanas

                        Tanzanija

                        Togas

                        Tuvalu

                        Uganda

                        Vanuatu

                        Zambija

                        Zimbabvė

                        Ö Žaliasis KyšulysÕ

                        Specifinis įpakavimas – tekstas trimis kalbomis.

                        2004 4 19

                        30049019

                        EPIVIR

                        150 mg × 60

                        GLAXO SMITH KLINE

                        GSK House

                        980 Great West Road

                        BRENTFORD, MIDDX

                        TW8 9GS

                        United Kingdom

                        Specifinis įpakavimas – tekstas trimis kalbomis.

                        30049019

                        RETROVIR

                        250 mg × 40

                        GLAXO SMITH KLINE

                        GSK House

                        980 Great West Road

                        BRENTFORD, MIDDX

                        TW8 9GS

                        United Kingdom

                        Įprastas įpakavimas (mėlynas), nenaudojamas ES.

                        Prancūzijos ligoninėse įprastas įpakavimas – prancūzakalbių šalių rinkoms.

                        2004 4 19

                        30049019

                        RETROVIR

                        300 mg × 60

                        GLAXO SMITH KLINE

                        GSK House

                        980 Great West Road

                        BRENTFORD, MIDDX

                        TW8 9GS

                        United Kingdom

                        Įprastas įpakavimas (mėlynas), nenaudojamas ES.

                        Prancūzijos ligoninėse įprastas įpakavimas – prancūzakalbių šalių rinkoms.

                        2004 4 19

                        30049019

                        RETROVIR

                        100 mg × 100

                        GLAXO SMITH KLINE

                        GSK House

                        980 Great West Road

                        BRENTFORD, MIDDX

                        TW8 9GS

                        United Kingdom

                        Įprastas įpakavimas (mėlynas), nenaudojamas ES.

                        Prancūzijos ligoninėse įprastas įpakavimas – prancūzakalbių šalių rinkoms.

                        2004 4 19

                        30049019

                        COMBIVIR

                        300/150 mg × 60

                        GLAXO SMITH KLINE

                        GSK House

                        980 Great West Road

                        BRENTFORD, MIDDX

                        TW8 9GS

                        United Kingdom

                        Specifinis įpakavimas – tekstas trimis kalbomis.

                        Stiklinis indas (vietoje lizdinės pakuotės) raudonos tabletės su įspaudu „A22“.

                        30049019

                        EPIVIR GERIAMASIS TIRPALAS

                        10 mg/ml

                        240 ml

                        GLAXO SMITH KLINE

                        GSK House

                        980 Great West Road

                        BRENTFORD, MIDDX

                        TW8 9GS

                        United Kingdom

                        Specifinis įpakavimas – tekstas trimis kalbomis.

                        2004 4 19

                        30049019

                        ZIAGEN

                        300 mg × 60

                        GLAXO SMITH KLINE

                        GSK House

                        980 Great West Road

                        BRENTFORD, MIDDX

                        TW8 9GS

                        United Kingdom

                        Įprastas įpakavimas (mėlynas), nenaudojamas ES.

                        Prancūzijos ligoninėse įprastas įpakavimas – prancūzakalbių šalių rinkoms.

                        2004 9 20

                        30049019

                        RETROVIR GERIAMASIS TIRPALAS

                        10 mg/ml

                        200 ml

                        GLAXO SMITH KLINE

                        GSK House

                        980 Great West Road

                        BRENTFORD, MIDDX

                        TW8 9GS

                        United Kingdom

                        Specifinis įpakavimas – tekstas trimis kalbomis.

                        2004 9 20

                        30049019

               ______________

               ê 953/2003 (pritaikytas)

               II PRIEDAS

               PASKIRTIES ŠALYS

               Afganistanas

               Angola

               Armėnija

               Azerbaidžanas

               Bangladešas

               Beninas

               Ö Bisau Gvinėja Õ

               Ö Botsvana Õ

               Ö Burkina Fasas Õ

               Ö Burundis Õ

               Centrinės Afrikos Respublika

               Čadas

               Dramblio Kaulo Krantas

               Džibutis

               Eritrėja

               Etiopija

               Gambija

               Gana

               Gvinėja

               Haitis

               Hondūras

               Indija

               Indonezija

               Ö Jemenas Õ

               Ö Kambodža Õ

               Ö Kamerūnas Õ

               Kenija

               Ö Kinija Õ

               Ö Kirgizija Õ

               Kiribatis

               Ö Komorai Õ

               Ö Kongas Õ

               Ö Kongo Demokratinė Respublika Õ

               Ö Laosas Õ

               Lesotas

               Liberija

               Madagaskaras

               Malavis

               Maldyvai

               Malis

               Mauritanija

               Ö Mianmaras / Birma Õ

               Moldova

               Mongolija

               Mozambikas

               Namibija

               Nepalas

               Nigeris

               Nigerija

               Ö Nikaragva Õ

               Pakistanas

               Ö Pietų Afrika Õ

               Ö Rytų Timoras Õ

               Ruanda

               Ö Saliamono Salos Õ

               Samoa

               San Tomė ir Prinsipė

               Senegalas

               Siera Leonė

               Somalis

               Sudanas

               Svazilandas

               Ö Šiaurės Korėja Õ

               Tadžikistanas

               Ö Tanzanija Õ

               Togas

               Turkmėnistanas

               Tuvalu

               Uganda

               Vanuatu

               Vietnamas

               Zambija

               Zimbabvė

               Ö Žaliasis Kyšulys Õ

               ______________

               III PRIEDAS

               PROCENTAI, NURODYTI 3 STRAIPSNYJE

               3 straipsnio a punkte nurodytas procentas: 25 %

               3 straipsnio b punkte nurodytas procentas: 15 %

               ______________

               IV PRIEDAS

               LIGŲ APIMTIS

               ŽIV/AIDS, maliarija, tuberkuliozė ir susijusios to laikotarpio ligos.

               ______________

               V PRIEDAS

               IDENTIFIKAVIMO ŽENKLAS

               12 žvaigždžių rato centre esanti Eskulapo sparnuota lazda su apsivijusia gyvate.

               ______________

               é

               VI PRIEDAS

               Panaikinamas reglamentas ir jo vėlesnių pakeitimų sąrašas

                        Tarybos reglamentas (EB) Nr. 953/2003
                        (OL L 135, 2003 6 3, p. 5)

                        Komisijos reglamentas (EB) Nr. 1876/2004
                        (OL L 326, 2004 10 29, p. 22)

                        Komisijos reglamentas (EB) Nr. 1662/2005
                        (OL L 267, 2005 10 12, p. 19)

                        Europos Parlamento ir Tarybos reglamentas (ES)
                        Nr. 37/2014
                           (OL L 18, 2014 1 21, p. p.1)

                        Tik priedo 3 punktas

               ______________

               VII PRIEDAS

               Atitikties lentelė

                        Reglamentas (EB) Nr. 953/2003

                        Šis reglamentas

                        1, 2 ir 3 straipsniai

                        1, 2 ir 3 straipsniai

                        4 straipsnio 1 dalis

                        4 straipsnio 1 dalis

                        4 straipsnio 2 dalies įžanginė frazė

                        4 straipsnio 2 dalies įžanginė frazė

                        4 straipsnio 2 dalies i punktas

                        4 straipsnio 2 dalies a punktas

                        4 straipsnio 2 dalies ii punktas

                        4 straipsnio 2 dalies b punktas

                        4 straipsnio 2 dalies iii punktas

                        4 straipsnio 2 dalies c punktas

                        4 straipsnio 2 dalies iv punktas

                        4 straipsnio 2 dalies d punktas

                        4 straipsnio 2 dalies v punktas

                        4 straipsnio 2 dalies e punktas

                        4 straipsnio 4 dalis

                        4 straipsnio 3 dalis

                        4 straipsnio 5 dalis

                        4 straipsnio 4 dalis

                        4 straipsnio 6 dalis

                        4 straipsnio 5 dalis

                        4 straipsnio 7 dalis

                        4 straipsnio 6 dalis

                        4 straipsnio 8 dalis

                        4 straipsnio 7 dalis

                        4 straipsnio 9 dalis

                        4 straipsnio 8 dalis

                        5 straipsnis

                        5 straipsnis

                        5a straipsnis

                        6 straipsnis

                        6 straipsnis

                        7 straipsnis

                        7 straipsnis

                        8 straipsnis

                        8 straipsnis

                        9 straipsnis

                        9 straipsnis

                        10 straipsnis

                        10 straipsnis

                        11 straipsnis

                        11 straipsnis

                        12 straipsnis

                        12 straipsnis

                        13 straipsnis

                        -

                        14 straipsnis

                        13 straipsnis

                        15 straipsnis

                        I – V priedai

                        I – V priedai

                        -

                        VI priedas

                        -

                        VII priedas

               _____________

                     (1)
                  Tik jei taikoma


Svarbus teisinis pranešimas

|

52009PC0625

Pasiūlymas Tarybos reglamentas kuriuo, pagal Reglamento (EB) Nr. 384/96 11 straipsnio 2 dalį atlikus priemonių galiojimo termino peržiūrą, nustatomas galutinis antidempingo muitas importuojamam Kinijos Liaudies Respublikos kilmės furfurilo alkoholiui  /* KOM/2009/0625 galutinis */

	[pic] | EUROPOS BENDRIJŲ KOMISIJA |Briuselis, 16.11.2009KOM(2009) 625 galutinisPasiūlymasTARYBOS REGLAMENTASkuriuo, pagal Reglamento (EB) Nr. 384/96 11 straipsnio 2 dalį atlikus priemonių galiojimo termino peržiūrą, nustatomas galutinis antidempingo muitas importuojamam Kinijos Liaudies Respublikos kilmės furfurilo alkoholiuiAIŠKINAMASIS MEMORANDUMASPasiūlymo aplinkybės |Pasiūlymo pagrindas ir tikslai Šis pasiūlymas susijęs su 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (toliau – pagrindinis reglamentas) taikymu atliekant tyrimą, susijusį su importuojamam Kinijos Liaudies Respublikos (toliau – Kinija) kilmės furfurilo alkoholiui taikomų priemonių peržiūra. |Bendrosios aplinkybės Šis pasiūlymas teikiamas atsižvelgiant į pagrindinio reglamento įgyvendinimą ir yra parengtas remiantis tyrimu, atliktu pagal pagrindiniame reglamente nustatytus esminius ir procedūrinius reikalavimus. |Pasiūlymo srityje galiojančios priemonės Netaikoma. |Derėjimas su kitomis Europos Sąjungos politikos sritimis ir tikslais Netaikoma. |Konsultacijos su suinteresuotosiomis šalimis ir poveikio vertinimas |Konsultacijos su suinteresuotosiomis šalimis |Su tyrimu susijusios suinteresuotosios šalys turėjo galimybę ginti savo interesus atliekant tyrimą pagal pagrindinio reglamento nuostatas. |Tiriamųjų duomenų rinkimas ir naudojimas |Nepriklausomo tyrimo neprireikė. |Poveikio vertinimas Šis pasiūlymas parengtas įgyvendinant pagrindinį reglamentą. Pagrindiniame reglamente nenumatytas bendras poveikio vertinimas, tačiau jame pateikiamas išsamus būtinų įvertinti sąlygų sąrašas. |Teisiniai pasiūlymo aspektai |Siūlomų veiksmų santrauka 2003 m. spalio mėn. Taryba Reglamentu (EB) Nr. 1905/2003[1] importuojamam Kinijos kilmės furfurilo alkoholiui (toliau – FA) nustatė galutines antidempingo priemones, t. y. konkretaus dydžio muitą. 2008 m. gegužės mėn. paskelbus pranešimą apie artėjantį importuojamam Kinijos kilmės FA taikomų antidempingo priemonių galiojimo terminą[2] Komisija gavo prašymą atlikti peržiūrą pagal pagrindinio reglamento 11 straipsnio 2 dalį. Pasikonsultavusi su Patariamuoju komitetu ir nustačiusi, kad yra pakankamai įrodymų, pagrindžiančių priemonių galiojimo termino peržiūrą, 2008 m. spalio 30 d. Komisija pagal pagrindinio reglamento 11 straipsnio 2 dalį inicijavo importuojamam Kinijos kilmės furfurilo alkoholiui šiuo metu taikomų priemonių galiojimo termino peržiūrą. Pridedamas Tarybos reglamento pasiūlymas grindžiamas galutinėmis tyrimo dėl dempingo pasikartojimo ir tikimybės, kad Bendrijos pramonei vėl bus daroma žala, išvadomis. Todėl Tarybai siūloma priimti pridedamą reglamento pasiūlymą, kad dvejiems metams būtų pratęstas šiuo metu galiojančių priemonių taikymas. |Teisinis pagrindas 1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2005 m. gruodžio 21 d. Tarybos reglamentu (EB) Nr. 2117/2005. |Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. |Proporcingumo principas Pasiūlymas atitinka proporcingumo principą, nes veiksmų pobūdis yra aprašytas minėtame pagrindiniame reglamente, nesuteikiant galimybės taikyti nacionalinį sprendimą. |Nuoroda apie Bendrijai, nacionalinėms vyriausybėms, regionų ir vietos valdžios institucijoms, ūkinės veiklos vykdytojams ir piliečiams tenkančios finansinės bei administracinės naštos mažinimą ir jos proporcingumą pasiūlymo tikslui netaikoma. |Pasirinkta priemonė |Siūloma priemonė – reglamentas. |Kitos priemonės būtų netinkamos, nes minėtame pagrindiniame reglamente kitų galimybių nenumatyta. |Poveikis biudžetui |Pasiūlymas neturi poveikio Bendrijos biudžetui. |1.  PasiūlymasTARYBOS REGLAMENTASkuriuo, pagal Reglamento (EB) Nr. 384/96 11 straipsnio 2 dalį atlikus priemonių galiojimo termino peržiūrą, nustatomas galutinis antidempingo muitas importuojamam Kinijos Liaudies Respublikos kilmės furfurilo alkoholiuiEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių[3] (toliau – pagrindinis reglamentas), ypač į jo 9 straipsnį ir 11 straipsnio 2 dalį,atsižvelgdama į Komisijos pasiūlymą, pateiktą pasikonsultavus su Patariamuoju komitetu,kadangi:A. PROCEDŪRA2.  Galiojančios priemonės3.  2003 m. spalio mėn. Taryba Reglamentu (EB) Nr. 1905/2003[4] importuojamam Kinijos Liaudies Respublikos (toliau – Kinija) kilmės furfurilo alkoholiui (toliau – FA) nustatė galutines antidempingo priemones, t. y. konkretaus dydžio muitą. Konkretaus dydžio muitas – tai keturiems bendradarbiaujantiems Kinijos gamintojams nustatytas 84–160 EUR muitas už toną, o visai šaliai apskaičiuotas 250 EUR muitas už toną (per pradinį tyrimą).4.  Prašymas atlikti priemonių galiojimo termino peržiūrą5.  2008 m. gegužės mėn. paskelbus pranešimą apie artėjantį importuojamam Kinijos kilmės FA taikomų antidempingo priemonių galiojimo terminą[5] 2008 m. liepos 30 d. Komisija gavo prašymą atlikti peržiūrą pagal pagrindinio reglamento 11 straipsnio 2 dalį.6.  Prašymą vienintelio Bendrijos gamintojo, kuris pagamina 100 % FA Bendrijoje, vardu pateikė International Furan Chemicals BV (toliau – pareiškėjas). Prašymas pagrįstas tuo, kad baigus priemonėms galioti dempingas tikriausiai tęstųsi, o Bendrijos pramonei vėl būtų daroma žala.7.  Pasikonsultavusi su Patariamuoju komitetu ir nustačiusi, kad yra pakankamai įrodymų, kuriais remiantis pagal pagrindinio reglamento 11 straipsnio 2 dalį būtų galima inicijuoti priemonių galiojimo termino peržiūrą, Komisija Europos Sąjungos oficialiajame leidinyje [6] paskelbė pranešimą apie tokios peržiūros inicijavimą.8.  Tyrimas9.  Procedūra10.  Komisija apie peržiūros inicijavimą oficialiai pranešė prašyme nurodytam Bendrijos gamintojui, eksportuojantiems Kinijos gamintojams, Kinijos valdžios institucijoms, gamintojui siūlomoje panašioje šalyje (Jungtinėse Amerikos Valstijose), žinomiems susijusiems Bendrijos importuotojams ir (arba) prekiautojams ir naudotojams. Suinteresuotosioms šalims buvo suteikta galimybė per pranešime apie inicijavimą nustatytą laikotarpį raštu pareikšti savo nuomonę ir pateikti prašymą išklausyti.11.  Klausimynai nusiųsti visoms šalims, kurioms oficialiai pranešta apie peržiūros inicijavimą, ir toms šalims, kurios klausimyno paprašė per pranešime apie inicijavimą nustatytą laikotarpį.12.  Klausimyno atsakymai gauti iš prašyme nurodyto Bendrijos gamintojo, dviejų prekiautojų, dešimties naudotojų, dviejų naudotojų asociacijų, vieno eksportuojančio Kinijos gamintojo ir panašios šalies gamintojo.13.  Suinteresuotosios šalys ir tikrinamieji vizitai14.  Komisija rinko ir tikrino visą informaciją, kuri, jos manymu, reikalinga dempingo ir žalos tęsimosi ar pasikartojimo tikimybei ir Bendrijos interesams nustatyti. Tikrinamieji vizitai surengti toliau išvardytų bendrovių patalpose.15.  Bendrijos gamintojas ir susijusios bendrovės:– TransFurans Chemicals BVBA, Gelis, Belgija– International Furan Chemicals BV, Roterdamas, Nyderlandai– Central Romana Corporation, LTD, La Romana , Dominikos Respublika-  Eksportuojantys Kinijos gamintojai:– Zhucheng Taisheng Chemical Co. Ltd.-  Panašios šalies gamintojas:– Penn Speciality Chemicals Inc. , Jungtinės Amerikos Valstijos (toliau – JAV)-  Nesusiję importuotojai ir (arba) prekiautojai:– S. Chemicals , Nyderlandai-  Naudotojai:– Kiilto OY , Suomija– Mazzon Flli. , Italija– SATEF Hüttenes-Albertus , Italija– Ashland Südchemie Kernfest , Vokietija– Hüttenes-Albertus , Vokietija16.  Peržiūros tiriamasis laikotarpis ir nagrinėjamasis laikotarpis17.  Atliekant tyrimą dėl dempingo ir žalos tęsimosi ar pasikartojimo nagrinėtas laikotarpis nuo 2007 m. spalio 1 d. iki 2008 m. rugsėjo 30 d. (toliau – PTL arba peržiūros tiriamasis laikotarpis).18.  Tiriant žalos tęsimosi ar pasikartojimo tikimybei įvertinti svarbias tendencijas nagrinėtas laikotarpis nuo 2005 m. sausio 1 d. iki PTL pabaigos (toliau – nagrinėjamasis laikotarpis).B. NAGRINĖJAMASIS PRODUKTAS IR PANAŠUS PRODUKTAS19.  Nagrinėjamasis produktas20.  Nagrinėjamasis produktas – tas pats produktas, kaip ir pradiniame tyrime, t. y. Kinijos kilmės FA, kurio KN kodas šiuo metu yra ex 2932 13 00.21.  FA yra cheminis produktas. Tai bespalvis ar blyškiai geltonas skystis, kuris yra tirpus daugelyje bendrų organinių tirpiklių. FA gamybai naudojama žaliava yra furfurolas (FF) – cheminis skystis, gaunamas apdorojant skirtingų rūšių žemės ūkio atliekas, kaip antai cukranendres, kukurūzų burbuolių kotus, ryžių lukštus ir pan.22.  FA yra vartojimo produktas. FA daugiausia naudojamas gaminant sintetinę dervą, kuri naudojama liejimo formoms, skirtoms daryti metalo liejinius pramonei, gaminti.23.  Panašus produktas24.  Kaip ir per pirmesnį tyrimą, atlikus šį tyrimą nustatyta, kad Bendrijos pramonės gaminamo ir Bendrijoje parduodamo FA, Kinijos vidaus rinkoje gaminamo ir parduodamo FA, į Bendriją iš Kinijos importuojamo FA ir JAV gaminamo ir parduodamo FA pagrindinės fizinės ir techninės savybės yra tokios pačios, o produktas naudojamas tai pačiai paskirčiai.25.  Todėl padaryta išvada, kad visi šie produktai yra vienas panašus produktas, kaip apibrėžta pagrindinio reglamento 1 straipsnio 4 dalyje.C. DEMPINGO TĘSIMOSI TIKIMYBĖ26.  Vadovaujantis pagrindinio reglamento 11 straipsnio 2 dalimi buvo tiriama, ar yra tikimybė, kad pasibaigus priemonių galiojimui dempingas bus tęsiamas arba pasikartos.27.  Pagal pagrindinio reglamento 11 straipsnio 9 dalį taikyta tokia pati metodika kaip per pradinį tyrimą. Kadangi priemonių galiojimo termino peržiūroje nenumatyta nagrinėti pasikeitusių aplinkybių, toliau nesvarstyta, ar gamintojams reikėtų taikyti rinkos ekonomikos režimą (toliau – RER), ar ne.28.  Pirminės pastabos29.  Primenama, kad atliekant pradinį tyrimą bendradarbiavo keturi eksportuojantys Kinijos gamintojai, kurie pagal pagrindinio reglamento 2 straipsnio 7 dalies b punktą prašė jiems taikyti RER. Tačiau nė vienas iš minėtų eksportuojančių Kinijos gamintojų neatitiko visų būtinų sąlygų RER gauti, todėl visus RER prašymus teko atmesti. Jiems visiems suteiktas individualus režimas (toliau – IR), nes atlikus tyrimą nustatyta, kad bendrovės atitiko būtinus kriterijus. Pažymima, kad per pradinį tyrimą IR suteiktas tik Kinijos eksportuotojui, bendradarbiavusiam per šią priemonių galiojimo termino peržiūrą.30.  Per PTL iš vienintelio bendradarbiaujančio eksportuojančio Kinijos gamintojo importuotas kiekis sudarė 23,1 % į Bendriją importuoto produkto kiekio. Iš kitų eksportuojančių gamintojų nebuvo galima tiesiogiai gauti patikimos informacijos apie nagrinėjamojo produkto importą į Bendriją per PTL. Tokiomis aplinkybėmis ir remiantis pagrindinio reglamento 18 straipsniu nustatydama visą importuotą kiekį ir kainas Komisija turėjo remtis turimais faktais, t. y. Eurostato duomenimis ir pareiškėjo su prašymu inicijuoti peržiūrą pateiktais dokumentais.31.  Galiojantys 84–160 EUR/t antidempingo muitai ir visai šaliai apskaičiuotas kitoms bendrovėms taikomas 250 EUR/t muitas atitinka per pirmesnį tyrimą nustatytos žalos lygį.32.  Dempingas tiriamuoju laikotarpiu33.  Panaši šalis34.  Atliekant pradinį tyrimą tinkama rinkos ekonomikos šalimi normaliajai vertei Kinijoje nustatyti buvo pasirinktos Jungtinės Amerikos Valstijos (toliau – JAV). Pranešime apie dabartinio tyrimo inicijavimą Komisija nurodė, kad panašia šalimi ketina pasirinkti JAV. Suinteresuotosios šalys ragintos teikti pastabas dėl tokio ketinimo. JAV pasirinktos atsižvelgiant į vidaus rinkos dydį ir atvirumą bei į tai, kad vienas JAV gamintojas sutiko visiškai bendradarbiauti atliekant tyrimą.35.  Importuotojų asociacija prieštaravo JAV pasirinkimui panašia šalimi teigdama, kad JAV buvo tik vienas pagrindinis gamintojas, o vidaus rinkos kainos buvo ypač didelės. Vieno eksportuojančio Kinijos gamintojo teigimu, konkurencijos lygis JAV buvo žemesnis nei Kinijos vidaus rinkoje, todėl šių rinkų nebuvo galima lyginti. Tačiau nustatyta, kad JAV rinkoje buvo tik vienas gamintojas, bet importas buvo taip pat labai svarbus ir užtikrino pakankamą konkurencijos šioje didelėje rinkoje lygį. Be to, nei vienas iš žinomų gamintojų, į kuriuos buvo kreiptasi kitose galimose panašiose šalyse, įskaitant Tailandą, Turkiją ir Pietų Afriką, nesutiko bendradarbiauti.36.  Tuo remiantis padaryta išvada, kad JAV buvo tinkamiausia ir labiausiai pagrįsta panaši šalis pagal pagrindinio reglamento 2 straipsnio 7 dalį.37.  Normalioji vertė38.  Pagal pagrindinio reglamento 2 straipsnio 7 dalies a punktą normalioji vertė nustatyta remiantis patikrinta informacija, gauta iš JAV gamintojo.39.  Komisija pirmiausia nustatė, kad JAV gamintojas vidaus rinkoje pardavė pakankamą bendrą kiekį ir todėl pagal pagrindinio reglamento 2 straipsnio 2 dalį pardavimas gali būti laikomas tipišku.40.  Vėliau nagrinėta, ar nagrinėjamojo produkto pardavimas panašios šalies vidaus rinkoje tipišku kiekiu galėtų būti laikomas pardavimu įprastomis prekybos sąlygomis pagal pagrindinio reglamento 2 straipsnio 4 dalį. Nustatyta, kad grynąja pardavimo kaina, kuri yra lygi ar didesnė už gamybos sąnaudas, parduodamo produkto kiekis pagal rūšis sudaro 80 % ar daugiau bendro pardavimo kiekio, o svertinė vidutinė šios rūšies produkto kaina buvo lygi gamybos sąnaudoms arba už jas didesnė. Todėl buvo galima naudoti faktines kainas vidaus rinkoje, kurios buvo apskaičiuotos kaip viso produkto pardavimo vidaus rinkoje per PTL kainų svertinis vidurkis, neatsižvelgiant į tai, ar toks pardavimas buvo pelningas, ar ne.41.  Todėl, kaip nurodyta pagrindinio reglamento 2 straipsnio 1 dalyje, normalioji vertė nustatyta remiantis nepriklausomų pirkėjų mokėtomis ar mokėtinomis kainomis panašios šalies vidaus rinkoje įprastomis prekybos sąlygomis.42.  Eksporto kaina43.  Per pradinį tyrimą vieninteliam bendradarbiavusiam eksportuojančiam Kinijos gamintojui suteiktas IR. Pagal pagrindinio reglamento 2 straipsnio 8 dalį šios bendrovės nagrinėjamojo produkto eksporto kaina nustatyta remiantis faktiškai sumokėtomis arba mokėtinomis eksporto pirmajam nepriklausomam pirkėjui Bendrijoje kainomis.44.  Kadangi Kinijos bendradarbiavimo lygis buvo labai žemas, visiems kitiems Kinijos eksportuotojams visos šalies mastu taikomas dempingo skirtumas apskaičiuotas naudojantis Kinijos eksporto statistiniais duomenimis.45.  Palyginimas46.  Siekiant užtikrinti teisingą normaliosios vertės ir eksporto kainos palyginimą, koreguojant pagal pagrindinio reglamento 2 straipsnio 10 dalį deramai atsižvelgta į skirtumus, darančius poveikį kainoms ir kainų palyginamumui. Visais atvejais buvo atlikti atitinkami koregavimai, susiję su transporto, draudimo ir kredito išlaidomis, kai buvo nustatyta, kad jie yra pagrįsti, tikslūs ir paremti patikrintais įrodymais.47.  Dempingo skirtumas48.  Pagal pagrindinio reglamento 2 straipsnio 11 dalį JAV nustatyta svertinė vidutinė normalioji vertė palyginta su svertine vidutine bendradarbiaujančio eksportuojančio Kinijos gamintojo eksporto kaina EXW sąlygomis. Palyginus paaiškėjo, kad dempingas buvo didelis, o dempingo skirtumas buvo didesnis nei 40 %.49.  Remiantis Eurostato ir Kinijos statistiniais duomenimis viso kito Kinijos eksporto į ES atveju nustatytas taip pat reikšmingas ir tokio paties dydžio, kaip nurodyta pirmiau, dempingo skirtumas.50.  Importo raida nustojus galioti priemonėms51.  Pirminė pastaba52.  Primenama, kad priemonės galioja nuo 2003 m. spalio mėn.53.  Gamybos raida ir pajėgumų naudojimas Kinijoje54.  Kadangi eksportuojantys Kinijos gamintojai atliekant šį tyrimą iš esmės nebendradarbiavo, nebuvo patikrintų duomenų apie jų pajėgumus ir pajėgumų naudojimą.55.  Pareiškėjo vertinimu bendras gamybos pajėgumas Kinijoje 2006 m. buvo 364 900 tonų FA per metus.56.  Remiantis Kinijos nacionaliniu informacijos apie chemines medžiagas centru[7], „ Kinijos furfurolo ir furfurilo alkoholio gamybos pajėgumai pastaraisiais metais pernelyg greitai plėtėsi. Dėl bendro vangumo vartotojų vartojimo sektoriuose, kaip antai furano dervų sektoriuje, furfurolo ir furfurilo alkoholio rinkoje susiformavo didelė perteklinė pasiūla. Furfurolo ir ypač furfurilo alkoholio gamyba Kinijoje vis dar turi priklausyti nuo eksporto.“ Be to, šio šaltinio teigimu, 2005 m. Kinijoje buvo daugiau nei 300 FA gamintojų. Bendras metinis FA gamybos pajėgumas buvo 240 000 tonų, o produkcija – apie 140 000 tonų.57.  Vienintelio bendradarbiaujančio eksportuojančio Kinijos gamintojo teigimu 2008 m. Kinijoje iš viso pagaminta 200 000 tonų produkto.58.  Bet kuriuo atveju Kinijos gamybos pajėgumai išlieka dideli. Be to, nepaisant taikomų priemonių, Kinijos eksportas į ES ir toliau didėjo. Nežiūrint informacijos šaltinio akivaizdu, kad Kinijos gamybos pajėgumai yra gerokai didesni už ES suvartojamą kiekį.59.  Bendrijos rinka yra didelė ir stabili FA rinka, o atsižvelgiant į JAV importui iš Kinijos taikomas aukšto lygio antidempingo priemones (43–50 % dydžio, atnaujintos 2006 m. liepos mėn.) tikimasi, kad nustojus galioti dabartinėms priemonėms Kinijos gamintojai imsis visų galimybių nepanaudotiems pajėgumams nukreipti į Bendriją.60.  Remiantis tuo, kas išdėstyta, galima daryti išvadą, kad atsižvelgiant į Kinijoje esamus didelius gamybos pajėgumus ir taikomus antidempingo muitus kitoje svarbioje rinkoje (JAV), yra didelė tikimybė, kad nustojus galioti priemonėms importas dempingo kainomis į Bendriją padidėtų.61.  Importo iš Kinijos į ES apimtis ir kaina62.  Per PTL iš Kinijos importuota apytikriai 21 000 tonų nagrinėjamojo produkto. Vidutinė vieneto kaina buvo 1 210 EUR/t (žr. 57 konstatuojamąją dalį). Per tą patį laikotarpį vidutinė Bendrijos vieneto pardavimo kaina buvo daug didesnė už šią kainą, dėl to ES rinka būtų labai patraukli Kinijos eksportuotojams, jei priemonės nustotų galioti.63.  Kinijos eksporto į trečiąsias šalis apimtis ir kainos64.  Remiantis bendradarbiaujančio eksportuojančio Kinijos gamintojo pateiktais duomenimis nustatyta, kad ši bendrovė į trečiąsias šalis eksportavo didesnį kiekį produkto nei į ES, o kainos buvo gerokai mažesnės už Bendrijos gamintojų kainas ES rinkoje ir Kinijos eksporto į ES kainas.65.  Tai patvirtinama viešais Kinijos statistiniais duomenimis, iš kurių matyti, kad didžiąją tiriamojo laikotarpio dalį Kinijos bendrovės eksportavo daugiausia į Azijos šalis daug mažesnėmis už jų eksporto į Bendrijos rinką kainomis. Tokiomis aplinkybėmis, jei priemonės nustotų galioti, eksportuojantys Kinijos gamintojai gali nukreipti pardavimą į didesnių kainų Bendrijos rinką, tačiau ir toliau dempingo kainomis, dėl kurių būtų priverstinai mažinamos Bendrijos pramonės kainos.66.  Apie kainas Kinijos vidaus rinkoje pateikiama nedaug informacijos.67.  Tačiau remiantis vienintelės bendradarbiaujančios Kinijos bendrovės klausimyno atsakymais, ši bendrovė nagrinėjamąjį produktą vidaus rinkoje pardavė už daug mažesnę nei eksporto į trečiąsias šalis ir ES kainą.68.  Išvada69.  Atlikus tyrimą nustatyta, kad nagrinėjamojo produkto importo apimtis per PTL buvo pakankamai didelė, o dempingo lygis – aukštas.70.  Atsižvelgiant į Kinijoje esančius nepanaudotus pajėgumus, kurie yra daug didesni už visą ES suvartojamą kiekį, didelį produkto, skirto ES ir trečiosioms šalims, kainų skirtumą ir dėl to eksportuojantiems Kinijos gamintojams patrauklią Bendrijos rinką, kaip nurodyta 41 konstatuojamojoje dalyje, daroma išvada, kad importo dempingo kainomis į Bendriją apimtis tikriausiai padidėtų, jei priemonės nustotų galioti.D. BENDRIJOS PRAMONĖS APIBRĖŽTIS71.  Kaip ir per pradinį tyrimą, Bendrijoje yra tik vienas FA gamintojas: TransFurans Chemicals , Belgija (toliau – TFC). Todėl TFC pagaminama produkcija yra visa Bendrijoje pagaminama produkcija, kaip apibrėžta pagrindinio reglamento 4 straipsnio 1 dalyje.72.  Bendrijos gamyba yra visiškai integruota vieninteliame ekonominiame subjekte, kurį sudaro trys bendrovės ir kuris veikia taip:73.  TFC perdirba pagrindinės bendrovės Central Romana Corporation (toliau – CRC), Dominikos Respublika, tiekiamą žaliavą furfurolą į nagrinėjamąjį produktą. Nyderlanduose įsikūrusi International Furan Chemicals (toliau – IFC) veikia kaip TFC pagaminto nagrinėjamojo produkto pardavimo pasauliniu mastu agentė. TFC, IFC ir CRC priklauso vienam savininkui.74.  Remiantis tuo, kas išdėstyta, TFC ir jos susijusi bendrovė IFC sudaro Bendrijos pramonę, kaip apibrėžta pagrindinio reglamento 5 straipsnio 4 dalyje ir 4 straipsnio 1 dalyje. Siekiant pagrįstai įvertinti tam tikrus žalos veiksnius, buvo būtina atsižvelgti ir į kai kuriuos CRC duomenis.E. PADĖTIS BENDRIJOS RINKOJE75.  Pirminė pastaba76.  Kadangi Bendrijos pramonę sudaro tik viena bendrovė, specifiniai duomenys, susiję su Bendrijos pramone, nurodyti patikrintuose klausimyno atsakymuose, suvartojamas kiekis ir eksportuojantiems Kinijos gamintojams tenkanti rinkos dalis, taip pat iš kitų trečiųjų šalių importuojamas kiekis buvo indeksuoti, siekiant užtikrinti pateiktų duomenų konfidencialumą pagal pagrindinio reglamento 19 straipsnį.77.  Suvartojimas Bendrijoje78.  Bendrijoje suvartojamas kiekis apskaičiuotas remiantis Bendrijos pramonės pagaminto FA parduotu kiekiu Bendrijoje ir iš Kinijos bei kitų trečiųjų šalių importuotu kiekiu.79.  Dėl importo iš nagrinėjamosios šalies apimties: kaip ir per pradinį tyrimą naudotasi ne Eurostato importo statistiniais duomenimis, o oficialiais Kinijos eksporto statistiniais duomenimis, nes paaiškėjo, kad pastarieji buvo tikslesni, kadangi tam tikri Eurostato duomenys apie produktą buvo priskirti slaptiems duomenims ir todėl neviešintini. Nustatant importo iš kitų trečiųjų šalių apimtį naudotasi Eurostato statistiniais duomenimis, nes neturėta kitos patikimesnės informacijos.1 lentelė. Suvartojimas Bendrijoje (remiantis pardavimo apimtimi)2005 m. | 2006 m. | 2007 m. | PTL |Indeksas | 100 | 108 | 158 | 166 |Metinė tendencija | 8 % | 47 % | 5 % |Šaltinis: patikrinti Bendrijos pramonės klausimyno atsakymai, Eurostatas, oficialūs Kinijos eksporto statistiniai duomenys.80.  Tuo remiantis ir kaip matyti iš 1 lentelės Bendrijoje suvartojamas kiekis per nagrinėjamąjį laikotarpį labai padidėjo, t. y. 66 %.81.  Pažymima, kad minėtiems pokyčiams įtakos galėjo turėti tai, kad galbūt būta slaptų duomenų apie importą iš Tailando, kaip minėta 61 konstatuojamojoje dalyje.82.  Importo iš Kinijos apimtis, rinkos dalis ir kainos2 lentelė. Importo iš Kinijos apimtis, rinkos dalis ir importo kaina2005 m. | 2006 m. | 2007 m. | PTL |Importas (tonomis) | 16 010 | 10 635 | 19 245 | 21 002 |Indeksas | 100 | 66 | 120 | 131 |Rinkos dalis (indeksas) | 100 | 62 | 76 | 79 |CIF importo kaina (EUR/t) | 887 | 738 | 893 | 1.210 |Indeksas | 100 | 83 | 101 | 136 |Šaltinis: oficialūs Kinijos eksporto statistiniai duomenys.83.  Importo iš Kinijos apimtis per nagrinėjamąjį laikotarpį padidėjo 31 % – nuo 16 010 tonų 2005 m. iki 21 002 tonų per PTL, o rinkos dalis per nagrinėjamąjį laikotarpį sumažėjo 21 %. Šį pokyti reikia vertinti atsižvelgiant į tai, kad per tą patį laikotarpį Bendrijoje suvartojamas kiekis padidėjo net 66 %.84.  Reikėtų pažymėti, kad Bendrijos pramonė per PTL iš Kinijos importavo 5 000–9 000 tonų nagrinėjamojo produkto, kurį ji perpardavė Bendrijos rinkoje. Todėl Bendrijos pramonė taip pat buvo pagrindinė nagrinėjamojo produkto importuotoja iš Kinijos. Bendrijos pramonė importavo dėl to, kad gamindama ir naudodama visus pajėgumus (žr. 64 ir 65 konstatuojamąsias dalis) ji negalėjo patenkinti paklausos Bendrijos rinkoje.85.  Per nagrinėjamąjį laikotarpį vidutinės importo iš Kinijos kainos padidėjo 36 %, t. y. nuo 887 EUR/t 2005 m. iki 1 210 EUR/t per PTL.86.  CIF importo kainą Bendrijos pasienyje, kurią mokėjo nepriklausomi pirkėjai, įskaitant sąnaudas po importo, palyginus su tos pačios rūšies produktų Bendrijos pramonės kainomis EXW sąlygomis nustatyta, kad per PTL Bendrijos pramonės pardavimo kainos nebuvo priverstinai mažinamos dėl importo iš Kinijos kainų.87.  Importo iš kitų trečiųjų šalių apimtis, rinkos dalis ir kainos3 lentelė. Importas iš kitų trečiųjų šalių rinkų2005 m. | 2006 m. | 2007 m. | PTL |Tailandas |Tonos | 673 | 208 | 10 660 | 11 450 |Indeksas | 100 | 31 | 1 584 | 1 701 |Rinkos dalis (indeksuota) | 100 | 28 | 1 017 | 1 044 |Importo kaina (EUR/t) | 1 059 | 822 | 1 086 | 1 302 |Indeksas | 100 | 78 | 103 | 123 |Pietų Afrika |Tonos | 890 | 0 | 123 | 2 695 |Indeksas | 100 | 0 | 14 | 303 |Rinkos dalis (indeksuota) | 100 | 0 | 8 | 183 |Importo kaina (EUR/t) | 682 | 0 | 930 | 1 301 |Indeksas | 100 | 0 | 136 | 191 |Kitos trečiosios šalys |Tonos | 160 | 11 | 193 | 239 |Indeksas | 100 | 7 | 120 | 149 |Rinkos dalis (indeksuota) | 100 | 0 | 75 | 100 |Importo kaina (EUR/t) | 1 790 | 7 500 | 3 051 | 3 368 |Indeksas | 100 | 419 | 170 | 188 |Šaltinis: Eurostatas88.  Pažymima, kad iš Eurostato duomenų apie Tailandą matyti, kad importo apimtis nuo nedidelio kiekio 2005 ir 2006 m. padidėjo iki 10 660 tonų 2007 m. ir 11 450 tonų per PTL, o rinkos dalis per nagrinėjamąjį laikotarpį padidėjo net nuo 100 iki 1 044 (indeksas). Tačiau pažymima, kad Eurostato duomenims buvo priskirti kai kurie slapti duomenys apie importą iš Tailando 2005 ir 2006 m., o importo apimtis ir rinkos dalis iš tiesų padidėjo mažiau, nei nurodyta pirmiau. Importo iš Tailando kainos per nagrinėjamąjį laikotarpį padidėjo 23 % ir per PTL buvo didesnės už Kinijos ir Bendrijos pramonės kainas.89.  Nors per nagrinėjamąjį laikotarpį importo iš Pietų Afrikos apimtis padidėjo, importuota pakankamai nedaug, o kainų lygis buvo panašus į importo iš Tailando kainų lygį.90.  Iš kitų trečiųjų šalių didelis kiekis neimportuotas.91.  Bendrijos pramonės ekonominė padėtis92.  Gamyba, gamybos pajėgumai ir pajėgumų naudojimas93.  Bendrijos pramonės gamyba nagrinėjamuoju laikotarpiu padidėjo 8 %. Bendrijos pramonės gamybos pajėgumai per tą laikotarpį nesikeitė.94.  Pajėgumų naudojimas per nagrinėjamąjį laikotarpį padidėjo 8 % – buvo naudojami visi turimi pajėgumai. Bendrijos pramonė nuo 2006 m. gamino viršydama teorinius įrengtus pajėgumus.4 lentelė. Bendrijos gamyba2005 m. | 2006 m. | 2007 m. | PTL |Indeksas | 100 | 104 | 106 | 108 |Metinė tendencija | 4 % | 1 % | 2 % |Šaltinis: patikrinti Bendrijos pramonės klausimyno atsakymai.5 lentelė. Bendrijos gamybos pajėgumai2005 m. | 2006 m. | 2007 m. | PTL |Indeksas | 100 | 100 | 100 | 100 |Metinė tendencija | 0 % | 0 % | 0 % |Šaltinis: patikrinti Bendrijos pramonės klausimyno atsakymai.6 lentelė. Pajėgumų naudojimas2005 m. | 2006 m. | 2007 m. | PTL |Indeksas | 100 | 104 | 106 | 108 |Metinė tendencija | 4 % | 1 % | 2 % |Šaltinis: patikrinti Bendrijos pramonės klausimyno atsakymai.95.  Atsargos96.  Atsargos per nagrinėjamąjį laikotarpį sumažėjo 50 %, nes per tą laikotarpį, o ypač per PTL, buvo labai didelė paklausa, o Bendrijos pramonės pajėgumų nepakako Bendrijos rinkos paklausai patenkinti. Dėl to nuolatos mažėjo atsargos.7 lentelė. Atsargos2005 m. | 2006 m. | 2007 m. | PTL |Indeksas | 100 | 81 | 89 | 50 |Metinė tendencija | -19 % | 10 % | -44 % |Šaltinis: patikrinti Bendrijos pramonės klausimyno atsakymai.97.  Pardavimas, rinkos dalis ir kainos8 lentelė. Parduotas kiekis ir vertė2005 m. | 2006 m. | 2007 m. | PTL |Parduotas kiekis (indeksas) | 100 | 151 | 147 | 134 |Metinė tendencija | 51 % | -2 % | 9 % |Parduoto kiekio vertė (indeksas) | 100 | 127 | 156 | 175 |Metinė tendencija | 27 % | 23 % | 12 % |Šaltinis: patikrinti Bendrijos pramonės klausimyno atsakymai.98.  Bendrijos pramonės parduotas kiekis nuo 2005 m. iki 2006 m. padidėjo 51 % ir buvo didžiausias 2006 m., tačiau po to nuolatos mažėjo. Tuo pačiu metu Bendrijos pramonės rinkos dalis sumažėjo 19 %. Taip įvyko dėl to, kad Bendrijos pramonės produkcijos paklausa padidėjo daugiau nei parduotas kiekis apskritai. Kaip minėta pirmiau, Bendrijos pramonė gamino naudodama visus pajėgumus, todėl ji negalėjo padidinti parduodamo kiekio tiek, kiek padidėjo suvartojamas kiekis.9 lentelė. Bendrijos pramonės rinkos dalis2005 m. | 2006 m. | 2007 m. | PTL |Indeksas | 100 | 140 | 93 | 81 |Metinė tendencija | 40 % | -34 % | -13 % |Šaltinis: patikrinti Bendrijos pramonės klausimyno atsakymai, Eurostatas, Kinijos eksporto statistiniai duomenys.99.  Bendrijos pramonės vieneto pardavimo kainos pirmiausia sumažėjo16 % nuo 2005 m. iki 2006 m., o vėliau nuolatos didėjo. Taigi Bendrijos pramonės vidutinės kainos per nagrinėjamąjį laikotarpį padidėjo 31 %.10 lentelė. Bendrijos pramonės pardavimo kainos2005 m. | 2006 m. | 2007 m. | PTL |Indeksas | 100 | 84 | 106 | 131 |Metinė tendencija | -16 % | 26 % | 23 % |Šaltinis: patikrinti Bendrijos pramonės klausimyno atsakymai.100.  Bendrijos kainoms poveikio turintys veiksniai101.  Dėl spaudimo, kuris per nagrinėjamąjį laikotarpį buvo juntamas dėl paklausos, labai padidėjo kainos. Dėl didelės paklausos per PTL Bendrijos rinkoje netgi būta laikino produkto stygiaus.102.  Kainų lygiai Bendrijos rinkoje per nagrinėjamąjį laikotarpį apskritai buvo aukšti. Dėl importo dempingo kainomis iš Kinijos per šį laikotarpį didelio spaudimo kainoms nebūta. Taigi tokia pati importo iš Kinijos ir kitų trečiųjų šalių didėjimo tendencija, išskyrus 2006 m., matyti ir tada, kai apimtis ir kainos sumažėjo.103.  Pardavimo skirtumams visos gamybos sąnaudos turėjo mažiau įtakos, o kainos didėjo iš esmės dėl pokyčių rinkoje. Tai įrodo ir išskirtinis sąnaudų padidėjimas 2006 m. (dėl išskirtino mazuto, naudojamo FF gamyboje, sąnaudų padidėjimo), kuris neturėjo tiesioginio poveikio Bendrijos pramonės pardavimo kainai, kuri tais pačiais metais sumažėjo.104.  Užimtumas, našumas ir darbo užmokestis105.  Užimtumas per nagrinėjamąjį laikotarpį nesikeitė, o našumas per tą patį laikotarpį dėl padidėjusios gamybos apimties padidėjo 6 %. FF perdirbimas į FA yra gana paprastas procesas, tam nereikia daug darbo jėgos. Vidutinis darbo užmokestis per nagrinėjamąjį laikotarpį sumažėjo 4 %.11 lentelė. Užimtumas2005 m. | 2006 m. | 2007 m. | PTL |Indeksas | 100 | 106 | 105 | 102 |Metinė tendencija | 6 % | -1 % | -3 % |Šaltinis: patikrinti Bendrijos pramonės klausimyno atsakymai.12 lentelė. Našumas2005 m. | 2006 m. | 2007 m. | PTL |Indeksas | 100 | 98 | 100 | 106 |Metinė tendencija | -2 % | 2 % | 6 % |Šaltinis: patikrinti Bendrijos pramonės klausimyno atsakymai.13 lentelė. Darbo užmokestis2005 m. | 2006 m. | 2007 m. | PTL |Indeksas | 100 | 102 | 95 | 96 |Metinė tendencija | - | 2 % | -6 % | 1 % |Šaltinis: patikrinti Bendrijos pramonės klausimyno atsakymai.106.  Pelningumas107.  Bendrijos pramonės pelningumas nuo 2005 m. iki PTL apskritai labai padidėjo, t. y. 43 %, ir per PTL buvo labai didelis bei gerokai viršijo tikslinį pelno dydį, nustatytą per pradinį tyrimą (15,17 %). Pažymima, kad Bendrijos pramonės pelningumas per nagrinėjamąjį laikotarpį, išskyrus 2006 m., buvo labai didelis. 2006 m. dėl ypatingai didelių mazuto sąnaudų, t. y. vieno pagrindinių FF gamybos sąnaudoms poveikio turinčių veiksnių, ir mažų pardavimo kainų Bendrijos pramonė patyrė nuostolių.14 lentelė. Pelningumas2005 m. | 2006 m. | 2007 m. | PTL |Indeksas | 100 | -27 | 125 | 143 |Metinė tendencija | - | -127 % | 562 % | 14 % |Šaltinis: patikrinti Bendrijos pramonės klausimyno atsakymai.108.  Investicijos, investicijų grąža ir pajėgumas padidinti kapitalą109.  Investicijos per nagrinėjamąjį laikotarpį padidėjo, nors bendras investicijų dydis nebuvo didelis ir buvo lygus tik mažai gauto pelno procentinei daliai. Bendrijos pramonė investavo ne į naujus pajėgumus, o į taisymo ir priežiūros darbus. Be to, atlikus tyrimą nustatyta, kad investicijų grąža, t. y. grynasis ikimokestinis pelnas už panašų produktą, išreikštas panašiam produktui priskiriamo ilgalaikio turto grynosios buhalterinės vertės procentine dalimi, per nagrinėjamąjį laikotarpį labai padidėjo.15 lentelė. Investicijos2005 m. | 2006 m. | 2007 m. | PTL |Indeksas | 100 | 116 | 150 | 187 |Metinė tendencija | 16 % | 29 % | 25 % |Šaltinis: patikrinti Bendrijos pramonės klausimyno atsakymai.16 lentelė. Investicijų grąža2005 m. | 2006 m. | 2007 m. | PTL |Investicijų grąža | 4,3 % | -6,1 % | 8,3 % | 18,4 % |Šaltinis: patikrinti Bendrijos pramonės klausimyno atsakymai.110.  Atlikus tyrimą nenustatyta jokių įrodymų, kad Bendrijos pramonė turėtų didelių sunkumų padidinti kapitalą.111.  Grynųjų pinigų srautas112.  Grynųjų pinigų srautas kito panašiai kaip pelningumas ir nagrinėjamuoju laikotarpiu labai padidėjo.17 lentelė. Grynųjų pinigų srautas2005 m. | 2006 m. | 2007 m. | PTL |Indeksas | 100 | -167 | 294 | 661 |Metinė tendencija | -267 % | 276 % | 125 % |Šaltinis: patikrinti Bendrijos pramonės klausimyno atsakymai.113.  Augimas114.  Bendrijos pramonė tiesiogiai nepasinaudojo rinkos augimu per nagrinėjamąjį laikotarpį, nes padidinusi pardavimo apimtį ji apskritai prarado rinkos dalį. Tačiau taip atsitiko dėl to, kad Bendrijos pramonė nusprendė per nagrinėjamąjį laikotarpį gamybos pajėgumų lygio nekeisti. Iš tikrųjų pelningumas buvo didelis, paklausa didėjo, tačiau neinvestuota į pajėgumų didinimą.115.  Dempingo skirtumo dydis116.  Per PTL, remiantis vienintelio bendradarbiaujančio eksportuojančio gamintojo pateiktais duomenimis ir remiantis turimais faktais (Kinijos statistiniai duomenys) atliktais skaičiavimais, nepaisant galiojančių priemonių toliau vykdytas reikšmingas dempingas, tačiau mažesniu lygiu, nei nustatytu per pradinį tyrimą.117.  Atsigavimas po ankstesnio dempingo118.  Net jei Bendrijos pramonė turėjo galimybę atsigauti po ankstesnio dempingo, ypač padidinti pardavimo apimtį, kainas ir pelningumą, dempingo skirtumai yra dideli.119.  Bendrijos pramonės eksportas18 lentelė. Bendrijos pramonės eksporto apimtis2005 m. | 2006 m. | 2007 m. | PTL |Indeksas | 100 | 82 | 78 | 96 |Metinė tendencija | - | -18 % | -5 % | 23 % |Šaltinis: patikrinti Bendrijos pramonės klausimyno atsakymai.120.  Pagrindinė Bendrijos pramonės eksporto rinka – JAV. Per PTL beveik pasiektas 2005 m. eksporto lygis, mažėjęs 2006 ir 2007 m. Reikėtų pažymėti, kad į JAV eksportuotas didelis kiekis, t. y. 25 % viso per PTL pagaminto kiekio, tuo tarpu Bendrijos pramonė taip pat importavo didelį nagrinėjamojo produkto kiekį iš Kinijos Bendrijos pirkėjų paklausai patenkinti. Bendrijos pramonė pagamintą FA eksportavo į pelningesnę JAV rinką, kurioje kainos buvo didesnės net už kainas Bendrijos rinkoje.121.  Išvada dėl Bendrijos pramonės padėties122.  Antidempingo priemonių poveikis ekonominei Bendrijos pramonės padėčiai buvo akivaizdžiai teigiamas. Gerėjo visi pagrindiniai žalos rodikliai, kaip antai gamyba (+8 %) ir pardavimo apimtis (+34 %), pardavimo vertė (+75 %), vidutinė pardavimo kaina (+31 %), investicijos (+87 %), pelningumas (+43 %), grynųjų pinigų srautas (+561 %), atsargos (-50 %) ir našumas (+6 %). Visų pirma, Bendrijos pramonės pelningumo lygis per nagrinėjamąjį laikotarpį, išskyrus 2006 m., buvo labai aukštas.123.  Bendrijos pramonei tenkančios rinkos dalies mažėjimo tendencijos nereikėtų laikyti žalą įrodančia tendencija. Iš tikrųjų Bendrijos pramonė, gamyboje naudodama visus turimus pajėgumus, nebegalėjo patenkinti didėjančios paklausos, kuri turėjo neigiamo poveikio Bendrijos pramonės rinkos daliai, nors parduodamas kiekis ir didėjo.124.  Taigi atsižvelgiant į teigiamą su Bendrijos pramone susijusių rodiklių raidą, manoma, kad jos padėtis yra gera, be to, nenustatyta, kad toliau daryta materialinė žala.. Todėl nagrinėta, ar yra žalos pasikartojimo tikimybė, jei priemonės baigų galioti.F. ŽALOS PASIKARTOJIMO TIKIMYBĖ125.  Dempingo tęsimosi ir žalingo dempingo pasikartojimo tikimybės analizės santrauka126.  Primenama, kad net galiojant priemonėms eksportuojantys Kinijos gamintojai eksportavo didelį kiekį dempingo kainomis, kaip paaiškinta 31 konstatuojamojoje dalyje. Panaikinus priemones, jei eksporto kainos būtų atitinkamai sumažintos, dempingo skirtumai būtų dar didesni.127.  Kaip minėta, patrauklu didinti eksporto į Bendriją apimtį, nes kita didelė Kinijos eksporto rinka, t. y. JAV, Kinijai taiko aukšto lygio draudžiamojo pobūdžio antidempingo priemones ir dėl to ta rinka Kinijos eksportui praktiškai nepasiekiama.128.  Be to, nustatyta, kad Kinijos gamintojai turi daug nenaudojamų pajėgumų dėl struktūrinių perteklinių gamybos pajėgumų Kinijoje, kurie susidarė sumažėjus paklausai Kinijos vidaus rinkoje po to, kai po 2008 m. Olimpinių žaidynių ir dėl pasaulinės ekonominės krizės rinka susitraukė.129.  Be to, nustatyta, kad Kinijos eksporto į trečiąsias šalis kainos buvo mažesnės už eksporto į Bendriją kainas.130.  Todėl padaryta išvada, kad yra dempingo tęsimo tikimybė ir grėsmė, kad importo apimtis padidės, ir dėl to gali atsirasti spaudimas mažinti kainas Bendrijoje, bent jau trumpalaikiu laikotarpiu, jei priemonės būtų panaikintos.131.  Paprastai dėl importo dempingo kaina padidėjimo atsiranda spaudimas mažinti pardavimo kainų lygį, ir tai turėtų neigiamo poveikio Bendrijos pramonės pelningumui bei finansiniam atsigavimui, kuris buvo pastebėtas per PTL.132.  Importo dempingo kainomis poveikis Bendrijos pramonei. Požymiai ir galima raida po PTL133.  Bendrijos pramonės rinkos dalis sumažėjo jau 2006 m., per laikotarpį, kai padidėjo suvartojamas kiekis, nors nuo tų metų importo iš Kinijos rinkos dalis didėjo. Atsižvelgiant į šiuos įvairius rodiklius (t. y. bendras Bendrijos pramonės atsigavimas, tačiau prarasta rinkos dalis), raida po PTL nagrinėta norint susidaryti aiškesnį vaizdą apie galimas būsimas tendencijas. Be to, reikėtų priminti, kad žalos, kurią gali padaryti spaudimas mažinti kainas, pasikartojimo tikimybei poveikio gali turėti arbą ją sustiprinti pasaulinės ekonomikos raida ir jos poveikis paklausai bei suvartojimui.134.  Surinkta papildomos informacijos norint nustatyti, ar nagrinėjamojo laikotarpio ir ypač PTL analize pagrįstos išvados galios ir po PTL. Dėl to Bendrijos pramonė pateikė informacijos apie pardavimo Bendrijoje kainų pasikeitimus nuo 2008 m. spalio mėn. iki 2009 m. balandžio mėn. ir apie importo iš Kinijos apimtį bei vidutines importo kainas per tą patį laikotarpį.135.  Tuo remiantis galima pastebėti, kad Bendrijos pramonės pardavimo Bendrijos rinkoje kainos nuolatos mažėjo, t. y. pardavimo kainos 2009 m. balandžio mėn. buvo sumažėjusios 35 %, palyginti su vidutinėmis pardavimo kainomis per PTL. Bendrijos pramonės pardavimo apimtis nemažėjo nuolatos, tačiau 2009 m. balandžio mėn. buvo 33 % mažesnė nei 2009 m. kovo mėn. Buvo požymių, kad užsakymų Bendrijos pramonei mažėjo.136.  Bendrijos pramonės pelningumas labai mažėjo. Taigi pelno lygis nuolatos mažėjo, o 2008 m. balandžio mėn. sumažėjo beveik 80 %, palyginti su pelno lygiu, kuris buvo pasiektas per PTL. Taigi Bendrijos pramonės pelno lygis nuo 2009 m. kovo mėn. nepasiekė tikslinio pelno lygio, kuris buvo nustatytas per pradinį tyrimą, o 2009 m. balandžio mėn. dar labiau sumažėjo.137.  Dėl importo iš Kinijos: importo iš Kinijos kainos nuolatos mažėjo, tačiau ne taip smarkiai, kaip importo apimtis ir Bendrijos pramonės pardavimo Bendrijos rinkoje kainos. Dėl importo iš Kinijos kainų, kurios daugiausia buvo vis dar šiek tiek didesnės už Bendrijos pramonės pardavimo kainą, kai kuriais mėnesiais Bendrijos pramonės pardavimo kainos buvo priverstinai mažinamos, o tai rodo, kad šio importo spaudimas rinkoje mažinti kainas padidėjo. Be to, šio laikotarpio pabaigoje nustatyta, kad dėl Kinijos kainų buvo priverstinai mažinamos Bendrijos pramonės kainos.138.  Remiantis tuo, kas išdėstyta, ir atsižvelgiant į tai, kad Bendrijos pramonės finansinė padėtis akivaizdžiai blogėjo, padaryta išvada, kad priemonėms nustojus galioti žala tikriausiai pasikartotų.139.  Pažymima, kad dėl pasaulio ekonomikos krizės paklausa Bendrijoje labai sumažėjo, o tai turėjo neigiamo poveikio pardavimo apimčiai, pardavimo kainoms ir pelningumui Bendrijos rinkoje. Bendrijos pramonės finansinė padėtis blogėjo, taigi Bendrijos pramonė tapo ypač pažeidžiama ir dėl to importas dempingo kainomis iš Kinijos neabejotinai darė poveikį. Padėtis veikiausiai ir toliau blogės, jei nustojus galioti priemonėms labai padidės tokio importo apimtis.140.  Išvada dėl žalos pasikartojimo tikimybės141.  Taigi manoma, kad priemonėms nustojus galioti veikiausiai (trumpą laikotarpį) labai padidės importo dempingo kainomis iš Kinijos į Bendriją apimtis, dėl to bus daromas spaudimas mažinti kainas, o Bendrijos pramonei vėl bus daroma žala.142.  Tačiau pažymima, kad apskritai Bendrijos pramonės padėtis per nagrinėjamąjį laikotarpį buvo teigiama, nes sugebėta atsigauti po ankstesnio dempingo ir laikotarpio pabaigoje gauti didelį pelną. Taigi manoma, kad gali prireikti mažiau laiko nei įprastinių penkerių metų Bendrijos pramonei atsigauti po dabartinės rizikingos padėties, kuri bet kuriuo atveju tėra laikinas reiškinys, ir apsisaugoti nuo žalos pasikartojimo, jei priemonės nustotų galioti. Vėliau Bendrijos pramonės paklausa vėl gali padidėti. Jei taip atsitiktų, ir remiantis Bendrijos rinkos ypatumais, ypač Bendrijos naudotojų poreikiu turėti greitą ir patikimą tiekimo šaltinį, manoma, kad per vidutinį laikotarpį Bendrijos pramonė gali atsigauti nuo patirtos žalos arba kad žala veikiausiai nebepasikartos. Vėliau būtų galima peržvelgti padėtį.G. BENDRIJOS INTERESAI143.  Pirminė pastaba144.  Pagal pagrindinio reglamento 21 straipsnį nagrinėta, ar toliau taikant galiojančias antidempingo priemones nebūtų pakenkta visos Bendrijos interesams. Nustatant Bendrijos interesus įvertinti visi kiti susiję interesai, t. y. Bendrijos pramonės, nagrinėjamojo produkto importuotojų, prekiautojų ir naudotojų interesai.145.  Reikėtų priminti, kad pradiniame tyrime nemanyta, kad nustačius priemones būtų pakenkta Bendrijos interesams. Be to, dabartinis tyrimas yra priemonių galiojimo termino peržiūra, taigi analizuojama padėtis, kai antidempingo priemonės jau taikomos.146.  Tuo remiantis nagrinėta, ar, nepaisant minėtų išvadų dėl tikimybės, kad tęsis dempingas ir vėl bus daroma žala, nėra įtikinamų priežasčių, leidžiančių daryti išvadą, kad šiuo konkrečiu atveju tolesnis priemonių taikymas prieštarautų Bendrijos interesams.147.  Bendrijos pramonės interesai148.  Primenama, kad per PTL dempingas vis dar buvo vykdomas ir kad yra tikimybė, jog toliau bus vykdomas Kinijos kilmės nagrinėjamojo produkto dempingas ir pasikartos Bendrijos pramonei daroma žala.149.  Bendrijos pramonė įrodė, kad yra gyvybinga ir konkurencinga pramonė, tą patvirtino teigiama visų žalos rodiklių raida per nagrinėjamąjį laikotarpį. Anksčiau nustatytos antidempingo priemonės padėjo pasiekti per PTL nustatytą kainų lygį ir dėl to Bendrijos pramonė vėl veikė pelningai.150.  Todėl Bendrijos pramonei būtų naudinga, jei importui dempingo kainomis iš Kinijos toliau būtų taikomos priemonės.151.  Nesusijusių importuotojų ir (arba) prekiautojų interesai152.  Komisija visiems žinomiems nesusijusiems importuotojams ir (arba) prekiautojams nusiuntė klausimynus. Atliekant tyrimą bendradarbiavo tik vienas importuotojas ir (arba) prekiautojas.153.  Atlikus tyrimą nustatyta, kad produkto, kuriuo bendradarbiaujantis nesusijęs importuotojas prekiavo per nagrinėjamąjį laikotarpį, kiekis buvo nedidelis, o nagrinėjamojo produkto parduotas kiekis sudarė tik nedidelę dalį minėto importuotojo viso parduoto kiekio.154.  Manoma, kad toliau taikant priemones dabartinė importuotojų ir (arba) prekiautojų padėtis nepasikeis. Kaip matyti iš kitoms trečiosioms šalims, visų pirma Tailandui, tenkančios rinkos dalies, akivaizdu, kad importuotojai gali pasikliauti ir kitais tiekimo šaltiniais – tai rodo, kad Bendrijos rinkoje užtikrinamos konkurencijos sąlygos.155.  Remiantis tuo, kas išdėstyta pirmiau, manyta, kad toliau taikant priemones importuotojams ir (arba) prekiautojams nebūtų padarytas didelis poveikis.156.  Naudotojų interesai157.  Komisija išsiuntė klausimynus visiems žinomiems nesusijusiems naudotojams. Atliekant tyrimą bendradarbiavo aštuoni naudotojai, kurie sunaudoja 44 % viso iš Kinijos importuoto kiekio. Atlikus tyrimą nustatyta, kad tie naudotojai nagrinėjamąjį produktą tiesiogiai importavo iš Kinijos. Be to, klausimyno atsakymus ir pastabas pateikė dvi naudotojų asociacijos.158.  Pagrindiniai FA pramonės naudotojai Bendrijoje – furano dervų gamintojai. Atlikus tyrimą nustatyta, kad nepaisant galiojančių priemonių bent kai kurie naudotojai per PTL vis dar gavo didelį pelną.159.  Be to, naudotojai nurodė, kad Bendrijos pramonė turėtų likti svarbiu tiekimo šaltiniu, kad per trumpą laiką jie galėtų gauti nagrinėjamojo produkto, o pasiūla būtų patikima ir pastovi.160.  Dėl to manyta, kad toliau taikant priemones pramonės naudotojams didelio neigiamo poveikio nebūtų padaryta.161.  Išvada dėl Bendrijos interesų162.  Atsižvelgiant į tai, kas išdėstyta, daroma išvada, kad, remiantis Bendrijos interesais, nėra įtikinamų priežasčių, dėl kurių antidempingo priemonių nebūtų galima toliau taikyti.H. ANTIDEMPINGO PRIEMONĖS163.  Visoms šalims buvo pranešta apie pagrindinius faktus ir aplinkybes, kuriais remiantis buvo ketinama rekomenduoti toliau taikyti galiojančias priemones. Buvo nustatytas laikas pastaboms ir tvirtinimams dėl atskleistų faktų pateikti.164.  Akivaizdu, kad Bendrijos pramonė galėjo pasinaudoti galiojančiomis priemonėmis ir, atsižvelgiant į daugumą žalos rodiklių, jos padėtis per nagrinėjamąjį laikotarpį labai pagerėjo. Bendrijos pramonė per PTL gavo didelį pelną, o pardavimo ir gamybos apimtis pasiekė aukščiausią lygį. Remiantis teigiama Bendrijos pramonės ekonominės padėties raida per nagrinėjamąjį laikotarpį nebuvo galima nustatyti, kad toliau buvo daroma materialinė žala.165.  Tačiau atlikus tyrimą nustatyta, kad, viena vertus, nepaisant padidėjusio suvartojamo kiekio Bendrijos pramonė prarado rinkos dalį, o importui iš Kinijos tenkanti rinkos dalis padidėjo. Kita vertus, atlikus tyrimą taip pat nustatyta, kad Kinijoje esama nenaudojamų pajėgumų ir kad per PTL importuotas didelis produkto kiekis dempingo kainomis.166.  Be to, iš žalos pasikartojimo tikimybės tyrimo matyti, kad Bendrijos pramonės padėtis po PTL blogėjo ir 2009 m. antrojo ketvirčio pradžioje buvo žalinga. Be to, nustatyta, kad Kinijoje buvo daug nenaudojamų pajėgumų ir tikimybė, kad šie nenaudojami pajėgumai bus nukreipti į Bendriją, jei priemonės nustotų galioti, buvo didelė. Dėl šio numatomo importo dempingo kainomis apimties padidėjimo veikiausiai padidės spaudimas kainoms Bendrijoje, o tai turės neigiamo poveikio Bendrijos pramonės kainoms ir pelno lygiui. Todėl nustatyta, kad bent trumpą laikotarpį yra žalos pasikartojimo tikimybė, jei priemonės nustotų galioti.167.  Atsižvelgiant į dabartinę ekonomikos krizę, dėl kurios po PTL sumažėjo suvartojamas produkto kiekis, tai padarytų dar didesnį neigiamą poveikį. Tokiomis aplinkybėmis dėl padidėjusio dempingo kainomis importuojamo produkto kiekio poveikio padidėtų jo daromas neigiamas poveikis Bendrijos pramonei.168.  Pagaliau manoma, kad jei ekonomika per vidutinį laikotarpį atsigautų, FA paklausa Bendrijoje padidėtų. Tokiomis aplinkybėmis Bendrijos pramonė galės atitinkamai padidinti pardavimo apimtį.169.  Taigi remiantis tuo, kas išdėstyta, ir kaip nustatyta pagrindinio reglamento 11 straipsnio 2 dalyje, iš Kinijos importuojamam FA taikomos Tarybos reglamentu (EB) Nr. 1905/2003 nustatytos antidempingo priemonės turėtų būti toliau taikomos dvejus metus nepažeidžiant kitų pagrindinio reglamento 11 straipsnio nuostatų.170.  Atskleidus faktus Bendrijos pramonė teigė, kad galutinių priemonių galiojimas turėtų būti pratęstas penkeriems metams, tvirtindama, kad staigus rinkos sąlygų pasikeitimas po PTL reikštų, kad būsimi rinkos pokyčiai yra neaiškūs ir labai sunkiai nuspėjami. Taigi Bendrijos institucijų vertinimas, t. y. tai, kad ekonomika gali atsigauti per vidutinį laikotarpį ir kad dėl to FA paklausa Bendrijoje gali padidėti, būtų nepakankamai tikslus. Tačiau, kaip minėta 117–119 konstatuojamosiose dalyse, manyta, kad pokyčiai po PTL, įskaitant ekonomikos krizės poveikį, tikriausiai būtų trumpalaikiai, dėl to priemones būtų tikslinga taikyti ne ilgiau kaip dvejus metus. Todėl Bendrijos pramonės tvirtinimus šiuo klausimu reikėjo atmesti.171.  Siekiant sumažinti priemonių vengimo riziką, kylančią dėl didelio muito normų skirtumo, manoma, kad šiuo atveju būtinos specialios priemonės, kuriomis būtų užtikrintas tinkamas antidempingo muitų taikymas. Taikomos toliau išvardytos specialios priemonės.Valstybių narių muitinei pateikiama galiojanti komercinė sąskaita faktūra, atitinkanti šio reglamento priede išdėstytus reikalavimus. Importuojant be šios sąskaitos faktūros, taikomas visiems kitiems eksportuotojams nustatytas antidempingo muitas.172.  Jeigu nustačius susijusias priemones labai padidėja vienos iš keturių bendrovių, kurioms taikomos mažesnės individualios muito normos, eksportuojamas kiekis, tokį padidėjimą būtų galima laikyti prekybos pobūdžio pasikeitimu dėl nustatytų priemonių, kaip apibrėžta pagrindinio reglamento 13 straipsnio 1 dalyje. Tokiomis aplinkybėmis ir jeigu laikomasi sąlygų, gali būti inicijuojamas priemonių vengimo tyrimas. Atliekant šį tyrimą galima, inter alia, nagrinėti, ar būtina panaikinti individualias muito normas ir nustatyti visos šalies mastu taikomą muitą,PRIĖMĖ ŠĮ REGLAMENTĄ:1 straipsnis173.  Importuojamam Kinijos Liaudies Respublikos kilmės furfurilo alkoholiui, kurio KN kodas šiuo metu yra ex 2932 13 00 (TARIC kodas 2932 13 00 90), nustatomas galutinis antidempingo muitas.174.  1 dalyje aprašytam produktui taikoma tokia galutinio antidempingo muito norma:Bendrovės | Antidempingo muito norma (EUR/t) | Papildomas TARIC kodas |Gaoping Chemical Industry Co. Ltd | 160 | A442 |Linzi Organic Chemical Inc. | 84 | A440 |Zhucheng Taisheng Chemical Co. Ltd. | 97 | A441 |Henan Huilong Chemical Industry Co. Ltd. | 156 | A484 |Visoms kitoms bendrovėms | 250 | A999 |175.  Jeigu prekės buvo sugadintos prieš jas išleidžiant į laisvą apyvartą ir todėl faktiškai sumokėta arba mokėtina kaina, siekiant nustatyti muitinę vertę, paskirstoma proporcingai pagal Komisijos reglamento (EEB) Nr. 2454/93 145 straipsnį, antidempingo muito dydis, apskaičiuotas remiantis 2 dalimi, sumažinamas proporcingai faktiškai sumokėtai arba mokėtinai kainai.176.  Individualios muito normos, nustatytos 2 dalyje nurodytoms keturioms bendrovėms, taikomos tik tuo atveju, jei valstybių narių muitinėms pateikiama galiojanti komercinė sąskaita faktūra, kuri turi atitikti šio reglamento priede išdėstytus reikalavimus. Jeigu tokia sąskaita faktūra nepateikiama, taikoma visoms kitoms bendrovėms nustatyta muito norma.177.  Jeigu nenurodyta kitaip, taikomos galiojančios muitus reglamentuojančios nuostatos.2 straipsnisŠis reglamentas įsigalioja kitą dieną po jo paskelbimo Europos Sąjungos oficialiajame leidinyje ir galioja dvejus metus.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje […]Tarybos varduPirmininkas […]PRIEDASŠio reglamento 1 straipsnio 4 dalyje nurodytoje galiojančioje komercinėje sąskaitoje faktūroje turi būti bendrovės darbuotojo pasirašyta deklaracija, pateikiama tokia forma:1. Komercinę sąskaitą faktūrą išrašiusio bendrovės darbuotojo vardas, pavardė ir pareigos.2. Pateikiama tokia deklaracija: „Patvirtinu, kad šioje sąskaitoje nurodytas eksportuoti į Europos bendriją parduotas […] kiekis furfurilo alkoholio, kurio KN kodas šiuo metu yra ex 2932 13 00 (papildomas TARIC kodas), buvo pagamintas Kinijos Liaudies Respublikos bendrovėje [pavadinimas ir adresas]; patvirtinu, kad šioje sąskaitoje faktūroje pateikta informacija yra išsami ir teisinga.“3. Data ir parašas.[1] OL L 283, 2003 10 31, p. 1.[2] OL C 111, 2008 5 6, p. 50.[3] OL L 56, 1996 3 6, p. 1.[4] OL L 283, 2003 10 31, p. 1.[5] OL C 111, 2008 5 6, p. 50.[6] OL C 275, 2008 10 30, p. 21.[7] Kinijos nacionalinis informacijos apie chemines medžiagas centras ( Chem China ) įsteigtas 1992 m. spalio mėn. susijungus 1959 m. įsteigtam Chemijos pramonės ministerijos Mokslo ir technologijų informacijos mokslinių tyrimų institutui ir 1984 m. įsteigtam Chemijos pramonės ministerijos Ekonomikos informacijos centrui. http://www.chemchina.com.cn/chempwas/en/7under_8.htm